Huawei Industry OptiX Solution Berjaya Dilancar di Asia-Pasifik

SINGAPURA, 18 Jun 2021 /PRNewswire/ — Hari ini, Huawei melancarkan Industry OptiX Solution untuk pelanggan dan rakan kongsi di rantau Asia-Pasifik (APAC), termasuk pelancaran siri baharu terminal optik Huawei OptiXstar. Menyatukan audiens yang terdiri daripada lebih 600 penggiat industri yang dihimpunkan dari seluruh rantau ini, upacara pelancaran tersebut meneroka nilai berasaskan senario yang dibawa oleh rangkaian optik — iaitu keandalan, kecekapan dan kesederhanaan — mendedahkan bahawa optik ialah pilihan yang tepat untuk transformasi digital industri.

Tatkala perkhidmatan digital berkembang, infrastruktur rangkaian tradisional tidak lagi mampu memenuhi permintaan yang semakin meningkat, dengan seni bina yang rumit dan ketidakupayaan untuk menangani ancaman keselamatan yang semakin bertambah mahupun memenuhi keperluan penaiktarafan yang kerap. Walau bagaimanapun, Huawei Industry OptiX Solution menawarkan seni bina rangkaian dipermudah yang menyokong pelbagai jenis aplikasi, bermula daripada kamera hinggalah terminal kawalan jauh, Sistem Maklumat Penumpang (PIS) dan banyak lagi.

Jason He, Naib Presiden Huawei APAC Enterprise Business Group (EBG), berkata: “Rangkaian optik akan memainkan peranan penting dalam merealisasikan transformasi digital industri. Huawei Industry OptiX Solution merupakan langkah ke hadapan yang penting ke arah menghubungkan dunia industri melalui rangkaian optik dalam pelbagai senario, termasuk stesen metro, lebuh raya, grid, kuasa, lapangan terbang dan pelabuhan. Hari ini, kami turut melancarkan siri produk Huawei OptiXstar yang dapat membantu membina pengalaman perangkaian berkualiti dan membolehkan pelanggan industri menangani cabaran khusus-senario. Kami telahpun dapat menyaksikan aplikasi komersial yang sangat besar dan tidak sabar-sabar menantikan lebih banyak lagi.”

Jason He, Vice President of the Huawei APAC Enterprise Business Group (EBG)

Huawei Industry OptiX Solution Bina Semula Infrastruktur Rangkaian Industri

Berdasarkan teknologi optik, Huawei Industry OptiX Solution direka bentuk dengan seni bina rangkaian dipermudah. Ia menyediakan penyelesaian operasi yang cekap untuk semua industri, mempunyai lebih jalur yang tinggi, kependaman rendah, liputan jarak jauh serta Operasi dan Penyelenggaraan (O&M) yang amat cekap.

Huawei OptiXstar Series Flagship Products for Huawei Industry OptiX

Mencapai Perkhidmatan Sangat Selamat, Andal, Tidak Diganggu

Huawei Industry OptiX Solution menggunakan teknologi dwi-pandu tuju Type-C berpaten untuk senario misi kritikal seperti kawalan terminal yang jitu untuk pengagihan grid atau di barisan pemasangan dalam kilang. Peralihan 50 ms berlaku apabila rangkaian mengalami kegagalan rangkaian yang disebabkan oleh bencana atau gangguan bekalan elektrik. Oleh itu, penyelesaian tersebut menjamin pengalaman perkhidmatan yang tidak diganggu, mewujudkan lewahan sistem Hujung ke Hujung (E2E).

Pelaksanaan Fleksibel dan Sokongan untuk Penjayaan Perkhidmatan Pantas

Huawei Industry OptiX adalah berdasarkan seni bina perangkaian dua lapisan, menghapuskan keperluan pemasangan kabel yang rumit dan pembinaan bilik Teknologi Maklumat (IT), satu faedah yang ketara apabila ruang bilik adalah terhad. Di samping itu, terminal Huawei OptiXstar boleh diprakonfigurasi untuk menyokong fungsi pasang-dan-pakai, lalu membolehkan perkhidmatan beroperasi dengan cepat, dengan kecekapan pelaksanaan meningkat dengan ketara, iaitu sebanyak lebih daripada 60%.

O&M Mudah: Seorang Jurutera untuk Satu Rangkaian

Platform pengurusan yang seragam menyediakan antara muka operasi yang divisualisasikan sepenuhnya. Dengan gambaran keseluruhan status rangkaian disediakan sekali imbas, keabnormalan rangkaian remeh dikesan — dan dipantau — terlebih dahulu. Hal ini bermanfaat terutamanya untuk lebuh raya dan aplikasi grid kuasa, yang mana berdasarkan sifatnya, pelaksanaan rangkaian adalah dalam jarak jauh dan pemeriksaan rangkaian di lapangan adalah sukar. Alat O&M menyediakan sokongan diagnostik rangkaian sehenti, membantu pelanggan industri menangani cabaran operasi rangkaian dengan kecekapan ditingkatkan sehingga 60%.

Huawei Industry OptiX Solution telahpun mendapat pengiktirafan daripada semakin ramai pelanggan industri dan dijangkakan bahawa rantau APAC akan serta merta menyaksikan aplikasi komersial yang pesat.

Klik di sini untuk maklumat lanjut mengenai Huawei APAC Industry OptiX Solution.

Latar Belakang Huawei

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawakan infrastruktur digital kepada setiap individu, kediaman dan organisasi demi dunia pintar yang terhubung sepenuhnya.

Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka dengan rakan-rakan kongsi ekosistem, kami dapat mencipta nilai berkekalan untuk pelanggan kami, berusaha untuk memperkasa orang ramai, memperkayakan kehidupan rumah dan menginspirasikan inovasi dalam organisasi-organisasi mencakupi semua bentuk dan saiz.

Di Huawei, inovasi memberi tumpuan kepada keperluan pelanggan. Kami melabur dengan banyaknya dalam penyelidikan asas, menumpu pada kemajuan teknologi yang memacu dunia ke hadapan. Kami mempunyai lebih daripada 194,000 orang kakitangan dan kami beroperasi di lebih 170 negara serta wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya.

Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

http://www.linkedin.com/company/Huawei  https://twitter.com/HuaweiEntAPAChttps://www.facebook.com/HuaweiEnterpriseAPAC http://www.youtube.com/Huawei

Keywords:  Computer Networks Computer/Electronics Internet Technology Telecommunications New products/services

Source: PRNEWSWIRE


Megaport Lancar Pinggir Maya Megaport, Perkhidmatan NFV Atas-Permintaan dengan Sokongan Segera untuk Sambungan Cawangan-ke-Awan dengan Saling Hubung Awan SD-WAN Cisco

BRISBANE, Australia, 2 April 2021 /PRNewswire/ — Megaport Limited (ASX: MP1) (“Megaport”), penyedia Rangkaian sebagai satu Perkhidmatan (NaaS) global yang terkemuka, hari ini mengumumkan pelancaran Pinggir Maya Megaport (MVE), perkhidmatan Virtualisasi Fungsi Rangkaian (NFV) neutral-vendor atas-permintaan yang membolehkan sambungan cawangan-ke-awan pada Rangkaian Tentuan Perisian (SDN) global Megaport. Dengan MVE, syarikat-syarikat dapat mengehoskan fungsi-fungsi rangkaian seperti penghala maya, pengawal SD-WAN dan teknologi perangkaian masa depan terus pada platform global Megaport bagi melanjutkan fungsi-fungsi rangkaian mereka lebih menghampiri pinggir pada masa sebenar dan tanpa perlu menggunakan perkakasan.

Mentransformasikan Perangkaian di Pinggir

MVE ialah perkhidmatan pengkomputeran dan rangkaian teragih secara global dalam satu. Aspek pengkomputeran perkhidmatan tersebut membolehkan pelanggan mengehoskan proses NFV di lokasi-lokasi yang memerlukannya, mengikut permintaan dan mengurusnya dengan cara tunjuk-dan-klik. Pada sisi rangkaian, gerbang transit terbina dalam MVE menyediakan titik akses yang amat boleh diskalakan untuk menghubungkan rangkaian melalui internet awam kepada SDN persendirian Megaport. Peranti maya yang dihoskan pada MVE boleh menggunakan gerbang transit untuk menghasilkan sambungan antara SDN Megaport dan rangkaiannya sendiri termasuk lokasi cawangan, pusat data dan awan persendirian.

Semasa dilancarkan, MVE disediakan di 15 metro merentas Amerika Utara, Asia-Pasifik dan Eropah dengan 6 lokasi tambahan disediakan pada akhir April. Ini memberi lebih kefleksibelan kepada pelanggan untuk menggunakan peranti maya berhampiran penumpuan penggunaan bagi menyetempatkan trafik dan mengoptimumkan penamatan data untuk prestasi.

Mempercepatkan Sambungan SD-WAN

Banyak perniagaan telah menerima SD-WAN dan sambungan internet sebagai cara untuk memudahkan penyambungan IT mereka. Walau bagaimanapun, pergantungan pada sambungan internet hujung-ke-hujung ke perkhidmatan dan sumber utama boleh menjejaskan prestasi, ketersediaan dan keselamatan. Dengan MVE, pelanggan boleh mengehoskan pengawal SD-WAN maya disetempatkan pada platform global Megaport dan mengurangkan data jarak yang melintasi laluan internet dari lokasi cawangan ke perkhidmatan kritikal dalam awan awam atau persendirian malah lokasi-lokasi cawangan yang lain.

Sebaik sahaja terhubung, pelanggan boleh mengakses ekosistem utama Megaport dengan lebih daripada 700 pusat data didayakan di seluruh dunia dan lebih 360 penyedia perkhidmatan termasuk lebih 220 ‘on-ramp’ awan daripada awan yang terkemuka di dunia seperti Alibaba Cloud, AWS, Google Cloud, Microsoft Azure, IBM Cloud, Oracle Cloud dan Salesforce.

SD-WAN berhubung Sorotan Utama MVE:

Saling Hubung Awan SD-WAN Cisco

Megaport dan Cisco telah bekerjasama untuk mengintegrasikan Saling Hubung Awan SD-WAN Cisco dengan MVE untuk perusahaan yang ingin pengawal SD-WAN mereka dapat menyediakan saling hubung awan atas-permintaan menggunakan SDN Megaport. Membina penghubung daripada SD-WAN ke Megaport membolehkan fabrik saling hubung awan tentuan perisian dengan prestasi rangkaian yang andal, sambungan yang dioptimumkan kosnya dan masa penyediaan yang dikurangkan. Ini menyediakan IT perusahaan kawalan penuh SD-WAN (fabrik lapis atas) dan saling hubung awan (fabrik pelapik bawah) daripada pengawal SD-WAN Cisco yang sama dengan pelancaran vManage 20.5.

Syarikat-syarikat Fortune 500 dengan kehadiran global yang menggunakan SD-WAN Cisco untuk menggunakan aplikasi berbilang awan dapat memanfaatkan Saling Hubung Awan SD-WAN Cisco dengan MVE bagi mendayakan penyediaan atas-permintaan saling hubung awan dengan capaian global. Keupayaan sambungan saling hubung pelapik ini, selain daripada lapis atas SD-WAN, menawarkan kawalan dan keterlihatan yang belum pernah terjadi sebelum ini untuk IT perusahaan.

“Kolaborasi Cisco bersama Megaport membolehkan pelanggan melanjutkan fabrik SD-WAN Cisco mereka dari tapak ke berbilang awan melalui platform saling hubung terus, berprestasi tinggi dan neutral, memberikan prestasi dan keselamatan yang dipertingkatkan,” kata JL Valente, Naib Presiden, Pengurusan Produk, untuk Penghalaan Perusahaan, SD-WAN dan Perangkaian Awan Cisco. “Integrasi Saling Hubung Awan SD-WAN baharu Cisco dengan Pinggir Maya Megaport menghimpunkan keupayaan perangkaian SD-WAN Cisco yang selamat dan saling hubung awan atas permintaan yang boleh diatur cara yang ditawarkan oleh Megaport untuk mengautomasikan penyediaan sambungan tapak-ke-awan dan tapak-ke-tapak berprestasi tinggi.”

“Ketika perusahaan dan penyedia perkhidmatan mengguna pakai teknologi SD-WAN dengan pantas bagi meningkatkan sambungan rangkaian pinggir, keupayaan untuk pelanggan Megaport ‘mempercepatkan’ perkakas maya SD-WAN dengan mudah, dalam beberapa minit di seluruh dunia pada platform kami merupakan satu pendorong besar untuk organisasi-organisasi global,” kata Vincent English, Ketua Pegawai Eksekutif Megaport. “Dengan adanya perkakas maya ini disepadukan sepenuhnya ke dalam Rangkaian Tentuan Perisian global Megaport membolehkan pelanggan mengoptimumkan sambungan SD-WAN mereka melalui aliran kerja tunggal bagi meningkatkan prestasi rangkaian dan aplikasi keseluruhan hanya sebahagian kecil daripada kos kaedah legasi.”

Sokongan Masa Depan

Sebagai perkhidmatan neutral, platform SD-WAN utama tambahan kini disepadukan dengan MVE.

Untuk maklumat lanjut mengenai Megaport Virtual Edge, sila kunjungi megaport.com/mve.

Latar Belakang Megaport

Megaport ialah penyedia yang terkemuka bagi penyelesaian Rangkaian sebagai satu Perkhidmatan (NaaS). Rangkaian Tentuan Perisian (SDN) global syarikat membantu perniagaan menghubungkan dengan pesat rangkaian mereka kepada perkhidmatan melalui portal yang mudah digunakan atau API terbuka kami. Megaport menawarkan keupayaan perangkaian tangkas yang mengurangkan kos kendalian dan meningkatkan kepantasan ke pasaran berbanding dengan penyelesaian perangkaian biasa. Megaport bekerjasama dengan penyedia perkhidmatan awan yang utama di dunia termasuk AWS, Microsoft Azure dan Google Cloud serta operator pusat data, penyepadu sistem dan penyedia perkhidmatan terurus yang terbesar di dunia. Megaport ialah sebuah syarikat diperakui ISO/IEC 27001 dan dimasukkan dalam indeks S&P/ASX 200.

Keywords: Computer Networks Computer/Electronics Telecommunications New products/services

Source: PRNEWSWIRE


Android 8.1 Oreo Membolehkan Pengguna Memeriksa Kelajuan Pada Rangkaian WiFi Terbuka

Apabila anda berada di tempat awam, antara perkara pertama yang akan dilakukan adalah mencari sekiranya terdapat rangkaian WiFi terbuka yang boleh digunakan. Situasi sebegini sudah tentunya sering terjadi pada pengguna prabayar yang sudah kehabisan data Internet mahupun mereka yang berhadapan dengan isu rangkaian Internet yang lemah atau tidak stabil.

Paling mengecewakan apabila rangkaian WiFi terbuka yang berjaya disambungkan itu memiliki kelajuan Internet yang sangat perlahan atau langsung tidak boleh digunakan. Jadi melalui kemas kini terbaru Android 8.1 Oreo yang kini sudahpun boleh dimuat turun pada peranti Pixel, Google telah memperkenalkan fungsi yang sangat berguna iaitu membolehkan pengguna untuk memeriksa kelajuan rangkaian WiFi terbuka itu berdasarkan kepada label yang tertera sebelum mereka membuat keputusan untuk menyambungkannya.

Slow = kurang dari 1Mbps

OK = 1 Mbps hingga 5 Mbps

Fast = 5 Mbps hingga 20 Mbps

Very Fast = melebihi 20 Mbps


Kemas Kini iOS 11.0.2 – Membaiki Masalah Panggilan Suara

Berikutan beberapa pengguna yang mengadu mengalami masalah audio apabila mereka membuat panggilan menggunakan peranti iPhone 8 dan iPhone 8 Plus. Apple hari ini mengeluarkan satu kemas kini terbaru secara global termasuk pengguna di Malaysia.

Selain daripada itu, terdapat juga isu berkenaan gambar yang diambil disembunyikan dari penglihatan pengguna. Sementara, kemas kini ini juga membaiki masalah apabila membuka lampiran pada aplikasi e-mel.

Bagi menyelesaikan isu ini, para pengguna kini boleh memuat turun iOS 11.0.2 di peranti masing-masing. Untuk makluman, fail muat turun iOS 11.0.2 ini mengambil ruang kira-kira 277.1MB.


Syarikat Teknologi Pemasaran Permulaan, Affable.ai Mengumpul USD2 Juta untuk Memacu Penerimagunaan Platform Pemasaran Pempengaruhnya

Para pelabur: Prime Venture Partners, Decacorn Capital dan SGInnovate

BENGALURU, India dan SINGAPURA, 19 Mei 2021 /PRNewswire/ — Syarikat Teknologi Pemasaran permulaan yang berpangkalan di Singapura, Affable.ai telah mengumpulkan USD Dua Juta daripada Prime Venture Partners, Decacorn Capital & SGInnovate. Platform Perisian sebagai Perkhidmatan (SaaS) Layan diri yang dipacu AI milik Affable ini membantu jenama dan agensi menjalankan kempen pemasaran pempengaruh berimpak tinggi. Affable membawakan ketelusan dan analisis kepada pemasaran pempengaruh dan digunakan oleh lebih 45 jenama dan agensi terkemuka termasuk Huawei, Wipro, Pomelo, Fresh, Omnicom, Dentsu dan We Communications. Syarikat ini menjejaki lebih Tiga Juta Pempengaruh di Instagram, Facebook, YouTube dan TikTok. Dengan pembiayaan baharu ini, Affable merancang untuk berkembang ke pasaran antarabangsa seperti A.S.

Affable diasaskan oleh Nisarg Shah dan Swayam Narain pada tahun 2017 sebagai sebahagian daripada kohort Entrepreneur First. Platform Pemasaran Pempengaruh yang serba lengkap ini membolehkan jenama dan agensi memperkemas strategi pempengaruh mereka di sepanjang fasa perancangan, penerokaan, pengaktifan dan pelaporan. Affable menggunakan pembelajaran mesin canggih dan analisis data raya untuk membantu jenama mencari pempengaruh, mengurus dan mengukur prestasi kempen. Dengan proses pemasaran pempengaruh yang benar-benar manual, memakan masa dan berdasarkan tekaan semata-mata, Affable menyediakan jenama dengan pemahaman dan analisis berpandukan data untuk membantu memperkemas proses pemasaran pempengaruh mikro mereka.

Peningkatan dalam penggunaan digital di seluruh dunia terus merangsang kempen pemasaran pempengaruh dalam kalangan jenama di seluruh sektor. Sebagai sebuah rantau mudah alih yang pertama serta demografi yang dipenuhi anak-anak muda dan populariti platform sosial yang semakin meningkat, Asia Tenggara merupakan tempat yang ideal untuk perkembangan pemasaran pempengaruh dan pasaran ini dianggarkan mencecah $2.59 bilion menjelang tahun 2024. Di peringkat global, industri ini mencanak naik dan dijangka mencapai $15 bilion menjelang tahun hadapan. Punca utama pertumbuhan ini ialah berikutan daripada bilangan pengguna Internet yang besar yang majoritinya menggunakan telefon pintar. Tambahan pula, pandemik COVID-19 telah mempercepatkan lagi gelombang pemasaran pempengaruh di seluruh dunia. Akibat pengurungan di rumah, pengguna menghabiskan lebih banyak masa pada rangkaian sosial, permainan dan menonton kandungan OTT. Jumlah masa yang diluangkan dalam talian telah mendorong jenama untuk meningkatkan kerjasama dengan pempengaruh media sosial pada platform seperti YouTube, Facebook dan Instagram untuk dihubungkan dengan pengguna mereka. Selain itu, Pempengaruh Mikro/ Selebriti Mikro juga boleh mendorong jangkauan yang lebih tinggi pada kos yang lebih rendah.

Walau bagaimanapun, dengan jumlah belanjawan hingga 6 kali ROI untuk pemasaran pempengaruh mikro, jenama masih berusaha keras untuk mencari pempengaruh yang berkaitan dan mengukur keberkesanan mereka. Secara tradisinya, proses pemasaran pempengaruh melibatkan pencarian pempengaruh, menyaring kualiti khalayak, mengesan & mengukur hasil secara manual. Affable bukan sahaja mengautomasikan proses ini, malah menjadikannya pintar dengan membina algoritma proprietari di sekitar infrastruktur datanya dengan menggunakan Pembelajaran Mesin dan model pemprosesan imej yang canggih untuk memetakan jenama dengan pempengaruh secara tepat dan mengukur pulangan (ROI) kempen. Platform ini mengesan pengikut palsu, meneroka minat para pengikut dan mengklasifikasikan pengguna media sosial berdasarkan jenama, halaman peminat dan lain-lain. Affable mengindeks semua pengguna media sosial dan mengenal pasti pempengaruh berpotensi yang boleh bekerjasama dengan jenama. Dengan menggunakan Affable, syarikat pemasaran boleh mencari pempengaruh, menguruskan mereka melalui kempen yang bijak dan mengukur analisis pasca kempen seperti penglibatan khalayak sasaran, kejayaan pempengaruh(secara berkumpulan dan secara individu), mengukur keberkesanan keseluruhan kempen serta mengukur klik dan jualan.

Termasuk pusingan pembiayaan semasa, Affable telah mengumpulkan sebanyak USD2.8 Juta daripada Prime Venture Partners, Decacorn Capital, SGInnovate, Entrepreneur First dan pelabur syarikat permulaan yang strategik. Mempunyai ibu pejabat yang terletak di Singapura, syarikat permulaan ini memiliki 20 orang pekerja yang bekerja secara jarak jauh di pelbagai rantau geografi.

Petikan Sokongan

Nisarg Shah, Ketua Pegawai Eksekutif dan Pengasas Bersama, Affable.ai

“Kami melihat peluang yang besar dalam kerjasama dengan jenama-jenama untuk mendayakan kempen pemasaran pempengaruh berpandukan data yang sangat diperlukan. Jenama dan agensi terkemuka dalam industri yang bekerjasama dengan kami mengukuhkan lagi kepercayaan kami tentang keperluan analisis untuk memperkemas proses pemasaran pempengaruh mikro. Prime membawa pengalaman yang luas dalam meningkatkan syarikat SaaS global, kepakaran operasi, serta rangkaian yang kukuh yang boleh dimanfaatkan semasa fasa pertumbuhan kami dan kami amat teruja untuk bekerjasama dengan mereka. Pada masa yang sama, penyertaan daripada para pelabur sedia ada merupakan sokongan yang hebat buat kami.”

Shripati Acharya, Rakan Kongsi Pengurusan, Prime Venture Partners

“Analisis dipacu data merupakan keperluan penting dalam ekosistem pemasaran pempengaruh yang bakal menjadi saluran pemasaran baharu dan akan datang dan telah mula meningkat naik dalam tempoh 3-5 tahun yang lalu. Kami percaya bahawa pemasaran Pempengaruh akan menjadi saluran pemasaran utama untuk jenama dengan peruntukan belanjawan yang signifikan. Teknologi Affable yang unik akan mengubah cara jenama dan agensi berinteraksi dengan para pempengaruh dan selebriti mikro dengan memastikan mereka mendapat pulangan yang maksimum daripada kempen pemasaran mereka. Kami teruja dengan permintaan dan potensi perkhidmatan ini dan berbesar hati untuk menyokong para pengasas yang benar-benar bersemangat serta mempunyai kepakaran yang mendalam dalam bidang ini.”

Debneel Mukherjee, Rakan Kongsi Pengurusan Decacorn Capital

“Sebagai pelabur utama dalam pusingan permulaan Affable, Decacorn percaya bahawa ‘masa yang penting’ telah tiba dalam skop pemasaran pempengaruh yang dipacu AI untuk menjana keuntungan daripada perubahan tingkah laku sosial hiper dalam kalangan generasi pasca milenium. Kami gembira dapat bekerjasama rapat dengan pasukan Affable selama dua tahun yang lalu dalam meningkatkan perniagaan mereka dari peringkat penyesuaian produk dan pasaran hinggalah kepada MRR 6 digit yang sedang berkembang pesat pada masa ini. Bagi membantu Affable meningkatkan skala di luar Asia hingga ke Amerika Syarikat, kami telah melabur dalam Affable hingga ke tahap yang paling tinggi.”

Tentang Affable

Affable ialah platform pemasaran pempengaruh yang serba lengkap yang digunakan oleh jenama global terkemuka untuk mencari, mengurus, memantau dan mengukur prestasi para pempengaruh dengan lancar. Platform ini membolehkan jenama meneroka, menarik dan mengukur prestasi pempengaruh media sosial. Affable sedang membangunkan algoritma Kecerdasan Buatan yang memprofilkan pempengaruh dan khalayak mereka di seluruh saluran media sosial seperti Instagram, YouTube, Twitter, Facebook dan lain-lain. Affable diasaskan oleh Nisarg Shah dan Swayam Narain pada tahun 2017 sebagai sebahagian daripada kohort Entrepreneur First. Untuk maklumat lanjut, sila layari: https://www.affable.ai/.

Keywords:  Computer Software Computer/Electronics Multimedia/Online/Internet Social Media Workforce Management/Human Resources Financing agreements Venture Capital

Source: PRNEWSWIRE


OPPO A92 Tampil Dengan Warna Baharu Aurora Purple!!!- Tersedia Mulai 11 Julai!!

Peranti terbaharu dari OPPO iaitu OPPO A92 kini hadir dengan warna istimewa iaitu PRismatic Auraro Purple yang bakal hadir pada 11 Julai ini.

Dengan paparan resolusi 1080P pasti memberi paparan terbaik. Kamera juga baik apabila hadir dengan kamera utama 48MP. Menariknya, peranti ini mampu merakam video dengan kualiti 4K dan hadir dengan Electronic Image Stabiliser (EIS).

Hadir dengan RAM 8GB dan storan sebesar 128GB. Ia turut hadir dengan pengecasan pantas Snapdragon 665. Turut disertakan dengan pengecasan pantas 18W.

Peranti akan tersedia menerusi OPPO Concept Store, OPPO Official dealer stores atau online di OPPO Official Online Store, rakan ecommerce seperti Lazada dan Shopee dan rakan telco seperti Celcom, Maxis, Digi dan U-Mobile.


iPhone 7 Dan iPhone 7 Plus 32GB Berwarna Jet Black Mula Dijual

Sejak hari pertama iPhone 7 dan iPhone 7 Plus dilancarkan tahun lalu, warna Jet Black sering kehabisan stok. Pada masa itu, untuk mendapatkannya pula anda perlu membuat pra tempah atau membayar wang yang lebih. Ini kerana pengguna hanya mahukan warna hitam berkilau itu semata-mata bahkan, ia hanya didatangkan dengan pilihan storan 128GB dan 256GB sahaja.

Bagaimanapun, bagi yang masih mendambakan warna Jet Black ini, ia kini boleh didapati dengan storan serendah 32GB pada harga RM2,749 di laman atas talian Apple Malaysia. Sementara iPhone 7 Plus 32GB pula mendapat tanda harga iaitu dari RM3,349 untuk varian asas.

Pada masa yang sama, tahun ini Apple tidak lagi menghasilkan warna kemasan Jet Black pada model iPhone terbaru. Ia disebabkan mereka telah menerima banyak kritikan mengenai ketahanan pada warna tersebut.

Tetapi, jika anda merasakan ia hanya perkara yang remeh, apa salahnya bukan?

Baca juga : Penurunan Harga iPhone 7, iPhone 7 Plus, iPhone 6s, Dan iPhone 6s Plus


Segelintir Pengguna iPhone X Hadapi Masalah Garisan Hijau

Seperti yang kita tahu, paparan iPhone X diperbuat daripada OLED daripada syarikat Samsung. Apa yang terjadi baru-baru ini, segelintir pengguna iPhone X menghadapi isu garisan hijau pada paparan peranti mereka.

Garisan hijau boleh dilihat jelas dari atas hingga ke bawah di bahagian tepi skrin. Mereka yang malang ini pada mulanya tidak menghadapi sebarang masalah apabila membuka kotak pembungkusan, tetapi selepas beberapa hari menggunakannya garisan pelik itu mula muncul.

Seorang yang mahir menjelaskan ianya berkemungkinan disebabkan oleh kabel riben untuk mengawal paparan tidak disambung dengan betul. Bagaimanapun, kebanyakan pengguna yang terkesan sudah menerima peranti baharu mereka.

Apple juga adalah kali pertama menghasilkan peranti sebegini, jadi untuk kali pertama membuatnya, kebiasaan masalah tidak diduga akan timbul.

Sehingga artikel ini ditulis, Apple masih belum membuka mulut mengenai isu garisan hijau ini.


Samsung Galaxy Unpacked 2020: Samsung Galaxy Z Fold 2, Buds Live, Siri Galaxy Tab S7 & Watch 3 Turut Dilancarkan!!!

Bersempena pelancaran Siri Samsung Galaxy Note20 yang baru sahaja berlangsung tadi, Samsung turut memperkenalkan beberapa produk-produk menarik yang pasti mampu menarik perhatian anda.

Peranti ini hadir dengan pemproses Snapdragon 865+ dan dipadankan dengan RAM sehingga 8GB dam Storan sehingga 512GB.  Skrin pula tampil dengan 11″ LTPS / 12.4 AMOLED dengan kadar segar semula 120Hz.

Kamera utama peranti ini adalah 13MP + 5MP dan 8MP bagi kamera hadapan dan dihadirkan dengan bateri sehingga 10090mAh. Ia dijual pada harga USD649 (kira-kira RM2720) bagi Tab S7 dan USD849 (kira-kira RM3559) bagi Tab S7+.

Peranti ini tampil dengan skrin 6.2″ Super AMOLED dan apabila ia dibuka ia hadir dengan 7.6″. Ia turut hadir dengan kadar segar semula 120Hz dengan bateri sebesar 4500mAh.

Peranti ini hadir dengan 3 warna iaitu Mystic Bronze, Mystic Black dan Mystic White. Menariknya, peranti ini mampu bertahan sehingga 6 jam  dan 21 jam dengan box. Ia dijual pada harga RM699.

Peranti ini tampil dengan 2 varian iaitu 1.2″ dan 1.4″. Ia hadir dengan IP68, MIL-STD-810, Corning GOrilla Glass DX, ECG dan pemantauan darh tinggi. Ia dijaual pada harga RM1699 bagi 1.2″ dan RM1799 bagi 1.4″.


Bixby Dalam Mandarin Diperkenalkan Khusus Untuk Pengguna Di Malaysia

Samsung Malaysia Electronics hari ini telah mengumumkan ketersediaan fungsi Bixby di dalam Mandarin khusus untuk pemilik peranti Samsung terpilih di negara ini. Selain daripada sokongan pilihan bahasa Inggeris (US) dan Korea, ketersediaan sokongan Mandarin pada pembantu digital Bixby eksklusif untuk model Galaxy S8, Galaxy S8+ dan juga Galaxy Note8 ini telah diperkenalkan berikutan permintaan tinggi di kalangan komuniti yang menggunakan Mandarin sebagai bahasa pertuturan harian.

Dengan sokongan bahasa terbaru ini, ia akan diintegrasikan secara menyeluruh ke dalam Bixby Home, Reminder, Vision dan juga Bixby Lab serta aplikasi pihak ketiga yang lain. Sebagai contoh, pengguna boleh menyebut “dă kāi xiàng jī” (打开相机) dan Bixby secara automatik akan terus mengaktifkan aplikasi kamera.

Memandangkan ketersediaan Bixby masih baru buat masa ini, ekosistem pembantu digital ini dilihat akan terus berkembang, sekaligus menyambungkan lebih banyak peranti, aplikasi dan juga perkhidmatan di dalam antaramuka yang lebih pintar. Untuk mengetahui lebih lanjut tentang Bixby, sila layari https://www.samsung.com/my/apps/bixby/


WWDC 2017: iOS 11 Menambah Aplikasi Files Pada iPad

Pada acara WWDC 2017 ini, selain iPad Pro 10.5 inci diperkenalkan, iOS 11 terbaru juga merupakan perkara yang dinanti-nantikan oleh seluruh dunia. Apa yang menjadi tarikan utama padanya? Salah satunya adalah kehadiran aplikasi Files pada iPad.

Sistem Files telah menjadi perkara biasa dalam peranti Android, kali ini akan tampil pada iPad yang beroperasi iOS 11 akan datang. Aplikasi Files ini boleh dikatakan adalah sejenis aplikasi pengurusan fail yang lebih mudah digunakan. Anda boleh menguruskan pelbagai dokumen dan fail dengan mudah pada peranti iOS melalui iCloud, malah boleh juga daripada servis awan seperti Box dan Dropbox. Hanya dengan aplikasi yang sama sahaja, kemudahan mengakses dokumen pada peranti iOS menjadi lebih mesra pengguna.

Pengumuman aplikasi Files ini tentu akan menarik minat ramai orang, fungsi selanjutnya kita nantikan kehadirannya bersama iOS 11 dalam beberapa bulan lagi. Mungkin ada fungsi tambahan lagi, siapa sangka kan?!


Dengan Vivo V11, Kehidupan Kini Jadi Lebih Mudah

Vivo tidak pernah ‘goyah’ dalam misinya untuk menampilkan peranti pintar yang sempurna. Vivo nampaknya berjaya mencuri perhatian ramai dengan menggunakan sejumlah kelebihan unik serta berbeza untuk peranti terbaharu mereka iaitu V11.

Selain penambahbaikan dalam sistem AI Selfie, V11 juga mampu memberi pengalaman meluas kepada para pengguna dengan pembantu Al Vivo iaitu Jovi yang hadir dengan ciri-ciri lengkap seperti Jovi Smart Scene, Google Lens dan Google Assistant.

Dengan kerjasama Google, kamera Vivo V11 telah diintegrasikan dengan teknologi Google Lens untuk membawa pengiktirafan imej AI kepada pengguna sekaligus membolehkan mereka mencari maklumat yang lebih terperinci tentang objek yang dilihat dalam gambar.

V11 juga dilengkapi dengan Google Assistant yang mana membantu pengguna dalam situasi seharian seperti peta navigasi, membeli-belah dalam talian, pengaturan perjalanan, muzik, video, dan juga media sosial.


Stay Home Challenge: Sertailah #vivoGoodNightShoot Challenge & Berpeluang Memenangi Hadiah Bernilai Sehingga RM1,800

Dengan pelaksanaan Perintah Kawalan Pergerakan baru-baru ini (MCO) dan Enhanced Movement Control Order (EMCO) di seluruh negara, vivo Malaysia telah memulakan #vivoGoodNightShoot Challenge di Facebook dan Instagram, bermula dari hari ini hingga 22 Julai 2021.

Cabaran #vivoGoodNightShoot adalah peraduan di mana vivo Malaysia menjemput rakan-rakan rakyat Malaysia untuk berkongsi kegembiraan dengan mengetuk wajah tidur yang lucu dari ahli keluarga, rakan, atau haiwan kesayangan mereka untuk berdiriberpeluang memenangi hadiah menarik. Peserta diminta mengambil gambar dan berkongsi gambar wajah yang sedang tidur dengan cara kreatif, dan jurugambar juga dapat meniru wajah tidur rakan mereka yang lucu,orang tersayang atau haiwan kesayangan.

Empat peserta paling kreatif bersedia membawa pulang bantal selimut tolakan Muji dan vivo barang dagangan dengan nilai keseluruhan RM240. Sementara itu, sepuluh pemenang hadiah saguhati akan menerima Muji sarung bantal kapas yang dicuci dan barang dagangan vivo bernilai RM85. Sertailah #vivoGoodNightShoot Challenge hanya dalam tiga langkah mudah:

Untuk maklumat lebih lanjut mengenai #vivoGoodNightShoot Challenge, lawati vivo Malaysia’s OfficialHalaman Facebook, dan ketahui lebih lanjut mengenai prosedur peraduan di sini.


Siri HONOR 50 Sah Bakal Tiba Bagi Pasaran malaysia!!!

Berita baik apabila HONOR Malaysia hari ini tlah mengesahkan bahawa Siri HONOR 50 bakal tiba bagi pasaran Malaysia selepas ia dilancarkan bagi pasaran global pada 16 Jun ini.

Siri ini bakal memperlihatkan bahawa 3 model iaitu HONOR 50, HONOR 50 Pro dan HONOR 50 SE yang hadir dengan pemproses Snapdragon 778G bagi HONOR 50 dan HONOR 50 Pro manakala bagi HONOR 50 SE pula hadir dengan MediaTek Dimensity 900.

Jadi, sama- sama kita nantikan ketika tiba di pasaran Malaysia tidak lama lagi.


GoPro Seeker Backpack, Beg GoPro Yang Tahan Lasak

Masih ingat dengan kamera popular GoPro yang mampu membuat rakaman video sukan lasak? Walaupun menampilkan rekaan kecil, spesifikasi gah kerana mampu membuat rakaman video berkualiti tinggi. Kepada pemilik kamera GoPro, terbaru muncul sebuah GoPro Seeker Backpack yang direka khas untuk kegunaan seharian anda.

GoPro Seeker Backpack hadir dengan rekaan mirip seperti beg galas biasa, tetapi ia mempunyai tempat khas untuk anda meletakkan GoPro pada tali beg. Ia secara tidak langsung memudahkan membuat rakaman video ketika berjalan mahupun menunggang basikal.

Di bahagian dalamnya pula tersedia tempat simpanan khas untuk lima buah kamera GoPro bersama aksesori seperti bateri dan juga kad memori tambahan. Lebih menarik lagi, pada sebelah tepi GoPro Seeker Backpack tersedia sebuah monopod. Ditawarkan pada harga USD 169.99 (anggaran RM 679), rekaannya yang tahan lasak sangat sesuai untuk memastikan peralatan videografi yang di bawa dapat dilindungi.


[EKSKLUSIF PREVIEW] ASUS ZenFone 4 Max Pro (ZC554KL) – 5000mAh Bateri, Keluar Sepanjang Hari Pun Tak Risau

Selain siri ZenFone 4 terbaru yang memfokus pada dwi-lensa, peranti satu lagi yang diberi nama ASUS ZenFone 4 Max Pro (ZC554KL) turut hadir dengan sokongan dwi-lensa. Sebelum ini kami juga telah membuat sedikit laporan mengenai peranti ini, tetapi adakah maklumat yang didedahkan sebelum ini tepat? Mari kita semak selanjutnya selepas pelancaran baru tadi bertempat di Taiwan.

Walaupun ASUS ZenFone 4 Max Pro juga dibekalkan dwi-lensa pada kamera utamanya, tetapi kapasiti bateri yang sangat besar iaitu 5000mAh sebenarnya adalah “watak utama” pada siri ini. Bagi mereka yang tidak suka mengecas peranti setiap hari, peranti baru ini adalah pilihan sewajarnya. Menurut ASUS, kapasiti besar ini juga boleh menjadikan sebagai powerbank untuk peranti lain dengan menggunakan kabel USB-OTG.

Sebenarnya 2 versi dilancarkan masing-masing dengan pemproses Snapdragon 430 dan Snapdragon 425, tetapi pasaran tempatan hanya tersedia dengan versi Snapdragon 430 Snapdragon 425 Quad-core 1.4GHz dengan sokongan 3GB RAM dan 32GB ROM.

Paparan skrin 5.5 inci IPS HD didatangkan bersama berat 181g, ketebalan 8.9mm tidak berasa tebal sangat kerana rekaan 2.5D curved glass tambahan bahan matt logam pada panel belakang agak selesa semasa dipegang.

Kerangka badan yang menggunakan logam sepenuhnya turut dimuatkan dengan dwi-lensa kamera utama 16 Megapiksel dan 5 Megapiksel, diikuti kamera depan 16 Megapiksel dengan bantuan Softlight flash. ASUS ZenFone 4 Max Pro menggunakan triple SIM slot, Android 7.0 Nougat dengan ZenUI 4.0 ZenUI 3.0, mempunyai 3 pilihan warna iaitu Deepsea Black, Sunlight Gold dan Rose Pink.

Membeli peranti pintar selain mengutamakan spesifikasi, harga jualan juga mempengaruhi seseorang daripada membuat keputusan. Kali ini ASUS amat “bertimbang rasa” dengan menawarkan ZenFone 4 Max Pro pada harga mampu milik, iaitu RM1,099.

Fuiyoh…boleh tahan la…


Samsung Galaxy S8 Active Menampakkan Rupa

Semakin hari semakin nipis telefon dibina, begitu juga risiko untuk mengalami kerosakan apabila terjatuh juga tinggi. Samsung Galaxy S8 yang memiliki skrin lengkung memang bergaya dipadankan tetapi perlu diingatkan skrin yang lengkung itu juga mudah retak bahkan pecah apabila ia terhentak kuat.

Jadi apa yang sesuai buat anda yang tidak berhati-hati dan tidak suka menggunakan sarung pelindung, Samsung Galaxy S8 Active adalah jawapannya. Kehadiran skrin rata masih lagi mengekalkan nisbah 18:9 seperti model asal, kerangka daripada gelas pula telah ditukar kepada getah, dimana getah adalah bahan yang sangat baik menyerap hentakan.

Selain itu, di setiap empat penjuru peranti dilindungi dengan getah tambahan supaya dapat menangani keretakan skrin apabila terjatuh. Sementara, perkakasan dalaman menerima sedikit perubahan iaitu pada kapasiti bateri, ia kini menyalurkan kuasa 4,000mAh dan tidak dinafikan ketebalan peranti juga meningkat satu setengah kali ganda.

Spesifikasi lain juga dikatakan tidak berubah selain mendapat sistem operasi Android Nougat terus dari kotak. Walaubagaimanapun, di Malaysia versi-versi Active tidak pernah dijual (kecuali S4 Active dan Galaxy Tab Active), tetapi di masa mendatang tidak mustahil akan berlaku.


Retroduck – Mengubah iPhone Menjadi Seakan Televisyen CRT Klasik

Tidak dinafikan, pengguna iPhone mewah dengan aksesori yang ditawarkan oleh pengeluar. Terbaru, hadir sebuah aksesori yang boleh menukar iPhone anda menjadi televisyen klasik.

Bagi pemilik iPhone dengan paparan skrin 4.7 inci dan 5.5 inci, terdapat sebuah aksesori yang dikenali sebagai Retroduck perlu anda beli.

Kelihatan seperti sebuah televisyen era 70an, Retroduck menyediakan tempat khas untuk anda meletakkan iPhone dan kabel pengecas yang terletak di bahagian belakang supaya ia tidak kelihatan serabut.

Selain menonton video atau bermain permainan mudah alih, Retroduck juga sesuai untuk ibu-ibu yang ingin menonton video memasak di dapur. Usah risau mengenai kualiti audio yang dihasilkan oleh peranti ini, kerana ia mampu menghasilkan audio 360 darjah yang sedap didengar.


Samsung Galaxy S11e Pula?! Peranti Flagship Berskrin Kecil Bakal Tampil!

Samsung telah menambah satu model dengan penamaan “e” pada siri Galaxy S10 apabila ia dilancarkan, bagi siri baharu Galaxy S11 pula Samsung dipercayai masih bersiap sedia untuk melancarkan Galaxy S11e pada tahun depan.

Baru-baru ini laman sesawang telah mendedahkan konfigurasi bagi Galaxy S11e yang mana ia tidak jauh beza dengan Galaxy S11/S11+, iaitu mempunyai skrin kadar segar 120Hz dan 108MP sensor kamera.

Apa yang membezakan adalah S11e hadir dengan skrin yang lebih kecil bersaiz 6.3”, prestasi dalaman merangkumi cip pemproses Qualcomm Snapdragon 865 (Samsung Exynos 990), 8GB / 12GB RAM dan 128GB/256GB ROM, bersama kapasiti bateri 3730mAh yang turut sokong pengecasan pantas 25W.

Ada sesiapa yang lebih prefer skrin kecil? Meh kongsi komen di bawah.

Sarung Pelindung Siri Samsung Galaxy S11 Tertiris! Rekaan Kamera Tu…


Samsung Bakal Lancar Pemproses Baharu – Exynos 1080 Pada 12 November Ini!!!

Mesti korang terkejut sebab Samsung bakal melancarkan satu lagi pemproses yang berkuasa yang dikenal sebagai Exynos 1080 pada 12 November ini!!

Menariknya, pemproses ini tampil dengan ciri yang berkuasa iaitu ia hadir dengan CPU Cortex-A78 Mali G-78 dan dibina berasaskan teknologi 5nm.

Jika di atas kertas, pemproses ini adalah lebih berkuasa berbanding Snapdragon 865+. Jadi nantikan pelancarkan pemproses ini yang akan berlangsung di China kelak.


Tamago – Aplikasi Penstriman Langsung Terbaru Dari Astro

Aplikasi penstriman langsung yang kini semakin popular membolehkan pengguna menonton video tidak kira di mana mereka berada. Platfom yang disukai generasi millennial ini mendorong Astro untuk menghasilkan sebuah aplikasi yang diberi nama Tamago.

Tamago yang baru dilancarkan telah mendapat kerjasama dari Huomao, sebuah syarikat pembangun penstriman e-sukan dari China. Perkhidmatan penstriman terbaru ini mensasarkan pengguna dari Malaysia, Indonesia, Vietnam, dan Filipina. Setakat ini Tamago telah mencatatkan sebanyak 150,000 pengguna berdaftar dalam hanya dua bulan pelancarannya.

Tamago membolehkan pengguna untuk meneroka ciri-ciri interaktif seperti penstriman langsung, pemberian dan perbelanjaan hadiah maya termasuk interaksi masa nyata dan penciptaan kandungan.

Para pengguna juga diberi pilihan untuk menyokong UGC kegemaran mereka dengan menghantar hadiah maya yang boleh dibeli melalui pembelian dalam-aplikasi (in app purchases). Selain itu, pengguna juga boleh menonton strim secara langsung dari personaliti terkenal, permainan game, dan kandungan video seperti Office War, eGG Clan dan pelbagai lagi.

Muat turun Tamago : Google Play Store

Muat turun Tamago : Apple App Store


Perbandingan Bateri Gergasi : ASUS ZenFone Max Pro (M2) / Huawei Y Max / Xiaomi Mi Max 3

Telefon pintar dengan kapasiti bateri yang besar kini antara aspek terpenting yang dititikberatkan oleh pengguna sekarang! Malah, sejak kebelakangan ini semakin banyak pengeluar telefon pintar yang serius dalam meletakkan bateri paling besar pada peranti rekaan mereka termasuk ASUS.

ASUS telah melancarkan telefon pintar terbaharunya iaitu ASUS ZenFone Max Pro (M2) dengan tawaran bateri gergasi iaitu 5000 mAh. Jadi, mari kita lihat perbandingan spesifikasi telefon pintar tersebut dengan dua buah lagi peranti yang dilengkapi bateri bersaiz besar.

_________________________________________________


Maxis & Microsoft Percepatkan Penyelesaian Digital Inovatif Untuk Perniagaan Di Malaysia

Sejajar dengan cita-cita untuk menjadi penyedia ICT dan penyelesaian utama bagi pelanggan Enterprise, Maxis kini bekerjasama dengan Microsoft (Malaysia) Sdn Bhd menggunakan kepakaran, teknologi dan keupayaan masing-masing bagi mewujudkan penyelesaian digital inovatif untuk organisasi di Malaysia.

Dengan jalinan kolaborasi yang termeterai ini menjadikan Maxis sebagai syarikat telekomunikasi pertama di Malaysia yang menawarkan panggilan suara talian tetap dengan komunikasi bersepadu Microsoft Teams – sebagai sebahagian daripada penyelesaian Modern Workspace Microsoft. Kedua-dua syarikat ini bekerjasama dalam tiga (3) bidang utama yang mensasarkan kepada perusahaan komersial dan sektor awam :

(1) Kepimpinan Maxis dalam IoT (5G) dan teknologi Azure IoT canggih Microsoft akan membolehkan industri untuk membina utiliti pintar dan aplikasi lain yang berkaitan. Ini akan memacu pertumbuhan ekonomi di Malaysia ke arah bandar pintar.

(2) Jalinan kolaborasi ini juga akan memanfaatkan perkhidmatan Microsoft Azure dan Azure Stack memenuhi keperluan hibrid perniagaan di Malaysia. Perniagaan dapat mewujudkan aplikasi IoT perindustrian yang lebih baru dan analisis data untuk menyelesaikan masalah keperluan pasaran.

(3) Maxis akan menggunakan penyelesaian Modern Workplace Microsoft termasuk Microsoft Teams bagi memberikan fleksibiliti pekerja untuk mengintegrasikan kehidupan dan keluarga mereka. Ini termasuklah – keupayaan untuk bekerja di mana saja dengan sambungan rangkaian dan perniagaan merentas pelbagai peranti.

Turut dimasukkan di dalam MoU, Microsoft akan berkongsi pengetahuan dan kepakarannya dalam bidang teknologi IoT dan Cloud. Ia bertujuan mempelbagaikan aplikasi penawaran Maxis dalam bidang pembangunan bandar pintar, utiliti dan penyelesaian lain yang berkaitan.


Samsung Galaxy Tab S6 Kini Rasmi – Dijual Pada Harga  RM3099 & Tersedia Mulai Hari Ini!!

Samsung tadi turut mengumumkan bahawa Samsung Galaxy Tab S6 kini telah tersedia di Malaysia bermula hari ini pada harga RM3,099.

Spesifikasi peranti ini memang awesome apabila ia dihadirkan dengan skrin 10.5″ Super AMOLED. Ia turut dipadankan dengan 6GB RAM dan storan sebesar 128GB dan MicroSD yang boleh dikembangkan sehingga 1TB.

Paparan menakjubkan ini turut disokong oleh sistem bunyi yang sangat baik apabila ia dihadirkan dengan 4 speaker dari AKG dan Dolby Atmos.

Kamera Galaxy Tab S6 juga baik apabila ia dihadirkan dengan dwi-kamera bagi kamera belakang iaitu 13.0 MP + 5.0 MP. Manakala bagi kamera hadapan pula ia dihadirkan dengan 8.0 MP.

Menariknya, kapasiti bateri bagi Galaxy Tab S6 sangat besar iaitu 7040mAh yang mampu memainkan video tanpa henti selama 15 jam.

Lebih menarik lagi, S Pen pada peranti ini telah dipertingkatkan apabila ia dihadirkan dengan fungsi S Pen Air action. Jadi anda boleh mengawal ketika ingin mengambil gambar atau video. S Pen ini turut dihadirkan dengan pengecasan tanpa wayar yang memberikan jangka hayat selama 10 jam selepas 10 min di cas.

Samsung Galaxy Tab S6 hadir dengan 3 varian warna iaitu Mountain Gray, Cloud Blue dan Rose Blush akan tersedia di semua Samsung Experience stores dan pengedar Samsung yang sah di seluruh Malaysia.

Menariknya, bermula dari 31 Oktober ini, pembeli hanya perlu menambah RM200 ketika membeli peranti ini dan anda akan memiliki Tab S6 Book Cover Keyboard yang bernilai RM699 sementara stok masih ada.

Beli Peranti Samsung Di Sini:

Artikel Berkaitan:


Zon Perbandingan: Samsung Galaxy Note 10 VS Galaxy Note 9

Samsung baru sahaja melancarkan peranti terbaharunya iaitu Samsung Galaxy Note 10. Ia pastinya memberikan spesifikasi yang menakjubkan dan memaparkan peningkatan berbanding model sebelum ini. Kami telah membandingkan peranti ini dengan Galaxy Note 9.


Huawei Terus Kembangkan AppGallery Dengan Pelbagai Pilihan Permainan Terkini

AppGallery yang merupakan platform pengedaran aplikasi rasmi daripada Huawei telah membuat kemunculan pertama pada acara KL Level Up 2018 sekaligus terus mengukuhkan kedudukannya dalam pasaran tempatan.

Huawei AppGallery telah dilancarkan secara global pada awal bulan April lepas di mana menyediakan pelbagai aplikasi menari yang pasti memenuhi kehendak setiap pengguna – ianya merangkumi gaya hidup, perjalanan, hiburan, perniagaan, permaianan dan banyak lagi.

Dengan lebih 200 bilion muat turun di seluruh dunia, AppGallery telah menawarkan pelbagai ganjaran menarik seperti baucar dan kopun diakaun yang tidak hanya terhad kepada pelanggan Huawei sahaja, bahkan pengguna Honor juga.

Selain itu, permainan merupakan antara kategori yang paling menarik di dalam Huawei AppGallery. Setiap bulan, AppGallery akan ‘mensajikan’ pelbagai permainan baru dan terkini.

Bagaimanapun, Huawei tidak akan terhenti disitu sahaja apabila memaklumkan untuk terus mengembangkan aplikasi tersebut dengan lebih banyak permainan di samping aktiviti dan ganjaran yang lebih menarik buat semua pengguna setianya!


ASUS ZenFone Max (M2) Bakal Tiba Di Malaysia Tidak Lama Lagi

Bulan lalu, ASUS Malaysia telah membawa masuk ASUS ZenFone Max Pro (M2) ke pasaran tempatan pada tanda harga mampu milik iaitu RM859. Kehadirannya berjaya menarik perhatian dan diterima baik oleh orang ramai.

Namun, kejutan tidak terhenti di situ apabila ASUS sekali lagi membawa khabar gembira dengan mengumumkan bakal membawa masuk sebuah lagi telefon pintar terbaharu mereka iaitu – ASUS ZenFone Max (M2) ke pasaran tempatan tidak lama lagi!

ASUS Zenfone Max M2 membawakan paparan berukuran 6.3 inci HD+. Melengkapinya, cip pemproses Snapdragon 632 dan dibantu oleh memori sehingga 4GB RAM bersama storan dalaman sehingga 64GB ROM. Dwi-kamera utama adalah 13MP + 2MP dan kamera hadapan pula 8MP. Selain itu, ia juga dilengkapi bateri 4000mAh (melalui mikro-USB).

Setakat ini, tiada sebarang maklumat mengenai harga rasmi untuk pasaran tempatan tetapi ASUS dijangka berkongsi mengenainya pada 11 Januari depan. Sama-sama kita tunggu dan kekal bersama eRing untuk ketahui lebih info terkini. Adios!

_______________________________________________________________

Artikel Berkaitan :


Sokongan Perkhidmatan Untuk BB10 Dan BBOS Akan Dihentikan Secara Berperingkat

Populariti platform Android dan iOS tidak dinafikan telah menenggelamkan platform BB10 dan juga BBOS yang pernah popular satu ketika dahulu. Memandangkan pengguna pada masa kini lebih cenderung untuk memilih kedua-dua platform tersebut, Ketua Pegawai Eksekutif BlackBerry iaitu John Chen, telah mengumumkan bahawa peralihan perisian BlackBerry telah selesai sepenuhnya dan bercadang untuk menghentikan sokongan perkhidmatan untuk platform BB10 dan juga BBOS secara berperingkat.

Kali terakhir BlackBerry menghasilkan peranti berasaskan BB10 dan BBOS adalah pada tahun 2015 yang lalu, dan BlackBerry sendiri dilihat telah beralih arah dengan memperkenalkan peranti keluarannya yang dioperasikan oleh platform Android melalui kemunculan model BlackBerry Priv pada penghujung November 2015. Jadi keputusan menghentikan perkhidmatan untuk kedua-dua platform BlackBerry ini dirasakan tepat pada masanya.

Namun bagi menghargai kesetiaan pengguna, BlackBerry dikatakan sedang menjalinkan kerjasama di BlackBerry Mobile untuk menawarkan program penukaran peranti melalui tawaran diskaun dan juga insentif untuk menaik taraf ke peranti BlackBerry terbaru seperti BlackBerry KeyOne atau Motion.

Pemberhentian sokongan perkhidmatan untuk BB10 dan BBOS:


[Khabar Angin] Spesifikasi Awal Nokia 1 Dengan Sokongan Android Go Didedahkan

Blogger popular dari Rusia iaitu Eldar Murtazin baru-baru ini telah memuat naik satu tweet yang mendedahkan spesifikasi awal milik Nokia 1. Melalui perkongsian ringkas yang ditulis di dalam bahasa Rusia itu, Nokia 1 dikatakan akan dioperasikan dengan Android Go iaitu sebuah platform terbaru dari Google yang dibangunkan untuk telefon pintar bajet bagi pasaran sedang membangun.

Nokia 1 – Android Go, 5990. HD, IPS, 1/8gb – пристойный корпус. Март. Пока сырой. У Хуавея такой же и цена 4990 или 5490, еще не решено

— Eldar Murtazin (@eldarmurtazin) December 26, 2017

Eldar Murtazin turut berkongsi bahawa Nokia 1 akan menyokong paparan skrin IPS beresolusi 1280 x 720 piksel, memori dalaman sebesar 8GB dan juga kapasiti RAM 1GB. Manakala harga jualannya masih belum ditetapkan lagi, tetapi dijangka akan dijual sama ada Russian Ruble 4490 (kira-kira RM352) atau Russian Ruble 5490 (kira-kira RM388). Nokia 1 juga dijangkakan dilancarkan pada Mac 2018 nanti.


Pakej Internet Percuma Selama Satu Tahun Dari Webe!

Webe sedang giat menjalankan kempen dan promosi sebelum mereka melancarkan secara rasmi servis mereka tidak lama lagi. Berita terbaru adalah Webe melancarkan satu pertandingan yang menawarkan hadiah berupa pakej Internet percuma selama SETAHUN!

Apa yang anda perlu lakukan adalah menyertai cabaran dan kuiz melalui aplikasi Webe 850 yang boleh dimuat turun melalui Play Store dan App Store. Kemudian kumpulkan mata dan 100 penyertaan dengan mata yang tertinggi bakal menerima pakej Internet percuma tersebut, di samping itu Webe juga menawarkan hadiah seperti percutian, baucer pembelian smartphone dan hadiah saguhati.

Layari laman untuk maklumat pertandingan SINI

Muat turun:


Mike Morhaime Bekerjasama Dengan Veteran Industri Permainan Untuk Melancarkan Dreamhaven™

Return to the index page

Can’t connect to MySQL server on ‘192.168.120.250’ (111) [2003]

An sql error occurred while fetching this page. Please contact an administrator if this problem persists.

Powered by PRN Asia 2011 PRN Asia

Source: PRNEWSWIRE


Rebut Potongan Harga Terhebat Sempena HONOR 10.10 Deals Di Lazada – HONOR Band 5 Hanya RM119!

Heyya! Semua orang suka promosi kan? Ala, tipu la kalau tak suka. Kami pun suka! Okay, HONOR bakal mengadakan promosi terhebat bersempena HONOR 10.10 Deals – menawarkan potongan harga tak masuk akal untuk sejumlah produk terpilih! Antara produk terpilih termasuklah :

Bagi yang berminat, promosi ini akan berlangsung selama sehari sahaja iaitu pada 10/10/2019 bermula jam 12 pagi. Korang juga menyemak promosi menarik lain di jualan HONOR Pay Day. Maklumat lanjut, HONOR Malaysia.


Acer Memperkenalkan Kereta Konsep Swapandu

ACER kini maju setapak kehadapan apabila memperkenalkan kereta konsep swapandu pertama mereka di acara Taiwan Automotive Technology Innovation Summit 2018 baru-baru ini.

Difahamkan kereta tersebut dibina hasil kerjasama dengan salah sebuah syarikat pengeluar kenderaan terkenal di Taiwan, Yulon Group bersama dua lagi syarikat di bawahnya iaitu Haitec dan Luxgen.

Ketiga-tiga syarikat itu bergabung tenaga bagi membina sebuah kereta swapandu level 4 berdasarkan kereta Luxgen S3, yang dimuatkan dengan pelbagai kelengkapan unik seperti kamera, LIDAR, radar MMW, IMU dan sensor ultrasonik untuk memastikan kenderaan dipandu secara dinamik.

Lebih menariknya, kereta berkenaan turut mempunyai sistem pengurusan awan untuk perkhidmatan perkongsian kereta yang mana memudahkan pusat kawalan menghantar kereta kepada pengguna apabila pesanan dibuat melalui peranti pintar.

Bukan itu sahaja, malah sistem pengurusan awan ini juga boleh mengurus penjadualan, pemantauan, pemberitahuan dan laporan, serta aspek keselamatan. Buat masa ini, ia masih dalam projek konsep dan pihak kami masih belum menerima sebarang maklumat berhubung bilakah Acer akan memasarkannya secara komersial.


Maxis Perkuat Keupayaan Penyelesaian Awan Sehenti Dengan Pengambilalihan Terkini!!

Maxis mengukuhkan kedudukannya sebagai Syarikat Penyelesaian Konvergen Terkemuka di Malaysia dengan pengambilalihan Peering One Sdn Bhd, sebuah syarikat penyelesaian awan tempatan yang menumpukan kepada perkhidmatan pengurusan awan hibrid dan persendirian.

Pengambilalihan ini mengukuhkan keupayaan Maxis sebagai penyedia penyelesaian awan sehenti, dengan penawaran lengkap untuk memenuhi spektrum penuh keperluan perniagaan. Pengambilalihan Peering One terutamanya bagi kumpulan pakar profesional awan, pangkalan pelanggan, dan kedudukan pasaran mereka yang kuat, akan meningkatkan keupayaan Maxisuntuk menawarkan penyelesaian awan terbaik bagi hibrid dan persendirian.

Peering One mempunyai pengalaman lebih dari 10 tahun dalam menyediakan perkhidmatan awan dan ICT kepada pelanggan perusahaan di Malaysia. Ini adalah pengambilalihan kedua Maxis di ruang awan, berikutan kejayaan penyatuan Infrastruktur Consulting & Managed Services (ICMS), Rakan Perniagaan Microsoft Gold dengan kecekapan yang tinggi dalam Azure Cloud Solutions, Modern Workplace and Security, pada bulan April 2020.

Selain ICMS, pengambilalihan terkini, Peering One mengikuti pengambilalihan lain oleh Maxis, termasuk Optima Innovations pada bulan Jun 2018 untuk kepakaran eDagang dan Audeonet (M) Sdn Bhd pada bulan Disember 2020 untuk penyelesaian suara dan komunikasi bersatu.


Android One Bukan Sahaja Xiaomi Ada, Motorola Juga!!!

Pada IFA 2017 yang baru sahaja menutup tirai, Lenovo telah memperkenalkan Moto X4 yang hadir dengan spesifikasi pertengahan dengan rekaan tampak premium. Tetapi, baru-baru ini @evleaks berkongsi pula sekeping gambar Moto X4 versi Android One di Twitter-nya.

Baca Juga: IFA 2017: Moto X4 Diperkenalkan – Menyediakan Sistem Dwi Kamera Serta Kalis Air

Ketirisan ini amat mengejutkan semua peminat Android, apatah lagi kehadiran peranti Android One Xiaomi Mi A1 yang baru sahaja dilancarkan rasmi di pasaran India telah berjaya menarik minat ramai orang di seluruh dunia.

Baca Juga: Xiaomi Mi A1 Akan Masuk Malaysia Akhir September Ini Tanpa MIUI

Walaupun masih tidak diketahui lagi apakah kelebihan pada model ini, tetapi yang pasti Moto X4 versi Android One ini juga akan menawarkan antaramuka natif Android. Dengan perkembangan ini, adakah kita akan melihat lebih banyak peranti Android One hadir ke pasaran kelak?


HONOR 20 Pro Memenangi EISA Lifestyle Smartphone 2019 – 2020, Pamer Prestasi Yang Terbaik!!!

Tidak dapat disangkal lagi jenama peranti terkemuka HONOR adalah antara yang terbaik di pasaran. Ini dibuktikan apabila peranti ini telah memenangi European Imaging and Sound Association (EISA) Lifestyle Smartphone 2019 – 2020’ award bagi pencapaian rekaan holografik dan AI Quad camera yang sangat menakjubkan!!!

Ini merupakan anugerah kedua yang dimenangi oleh HONOR 20 Pro setelah mengungguli tangga ketiga DxOMark Score dengan 111 point.

EISA menyatakan bahawa HONOR 20 Pro tampil dengan kemasan 3D gradient glass dengan bingkai aluminium yang sangat memukau dan ditambah dengan kapasiti bateri yang sangat baik iaitu 4000mAh.

Kejayaan ini mengekalkan momentum keunggulan peranti HONOR 20 Pro ini apabila ia habis terjual dalam masa sehari di hihonor dan di kedai rasmi di Shopee.

Peranti ini dibuka untuk jualan di kesemua HONOR Experience Stores (HES) di seluruh negara dan partner stores bermula dari 17 Ogos pada harga RM2299. Pembeli turut menerima premium luggage, HONOR mini Bluetooth speaker dan HONOR Tripod Selfie Stick bagi setiap pembelian.

Bagi mendapatkan maklumat lanjut mengenai peranti ini, bolehlah melayari laman sesawang HONOR atau ke laman Facebook rasmi HONOR.

Artikel Berkaitan:


[Ura-Ura] : Hasil Gambar Daripada Lensa HUAWEI P30 Pro ‘Bocor’ – Fungsi Zoom Yang Hebat?

HUAWEI bakal melancarkan siri HUAWEI P30 secara rasminya pada 26 Mac 2019 di Paris. Difahamkan, HUAWEI akan melepaskan dua versi untuk model ini iaitu HUAWEI P30 dan HUAWEI P30 Pro.

Baru-baru ini, salah seorang pegawai HUAWEI berkongsi empat keping gambar memaparkan pangkalan 5G berhampiran tapak MWC di Barcelona. Menariknya, hasil gambar tersebut mendapat perhatian netizen.

Ramai membuat spekulasi ia diambil menggunakan lensa P30 Pro selepas meneliti dengan penuh terperinci hasil gambar tersebut. Sample tersebut menunjukkan ia diambil pada jarak fokus yang berbeza.

Selepas diteliti, walaupun gambar tersebut di ambil pada jarak fokus yang sangat jauh namun kualiti gambar yang terhasil berada di tahap sangat terbaik dan tidak pecah mahupun kabur.

Seperti biasa, maklumat tertiris masih lagi ‘rumors’ semata-mata. Untuk ketahui sama ada benar atau tidak, sama-sama kita tunggu kemunculan rasminya kelak. Kekal bersama eRing untuk lebih info terkini!

[SUMBER] , [SUMBER 1]

___________________________________________________________________

Artikel Berkaitan:


Percuma OPPO A57! Dengan Langganan Pelan Celcom First

Celcom menawarkan peranti OPPO A57 secara percuma bermula hari ini (15 April ) jika anda melanggan pelan pascabayar Celcom First!

Dengan ini, anda boleh mendapatkan Oppo A57 secara PERCUMA dua minggu sebelum tarikh pelancaran rasminya di Malaysia. Syarat untuk memilikinya secara percuma, anda hanya perlu melanggan pelan Celcom First Platinum 60GB. Sekiranya anda melanggan pada pelan Celcom First Gold Plus 40GB, anda juga boleh dapatkan peranti ini hanya membayar wang sebanyak RM399 sahaja.

Celcom Perkenalkan GBshare, Perkongsian Data Pada Bila-Bila Masa

Selain itu, bakal pelanggan yang ingin memiliki peranti bersama pelan Celcom First ini akan menerima panggilan percuma menerusi aplikasi WhatsApp dan WeChat secara eksklusif sebelum pelancaran rasminya nanti.


BlackBerry Bakal Muncul Dengan Tiga Peranti Terbaru : Neon, Argon, dan Mercury

Peralihan BlackBerry dalam menggunakan sistem operasi Android sememangnya mendapat perhatian ramai dengan kemunculan model BlackBerry Priv. Walaupun tampil dengan rekaan yang unik dan premium, Priv tidak begitu mendapat sambutan di pasaran memandangkan harga jualannya yang sangat tinggi. Baru-baru ini nampaknya telah tersebar laporan yang mengatakan bahawa BlackBerry sedang dalam proses untuk menghasilkan tiga model terbaru yang dipercayai akan dibangunkan oleh TCL.

Menurut maklumat yang diperolehi, ketiga-tiga peranti terbaru ini akan diperkenalkan secara berperingkat yang mana kini dikenali dengan kod nama Neon, Argon, dan juga Mercury. Ketiga-tiga model ini juga akan diperkenalkan mengikut sokongan spesifikasi yang lebih berkuasa dan mahal secara berperingkat berbanding generasi sebelumnya.


WeChat Pay MY Kini Rasmi! Duit Poket Dari RM3.88 ~ RM88.88 Diberikan Secara Percuma!

Servis pembayaran tanpa tunai WeChat Pay MY telahpun dibawa masuk ke pasaran Malaysia pada bulan Jun yang lalu, tetapi pada masa itu hanya terhad kepada perkhidmatan tambah nilai untuk akaun prabayar telco dan membeli tiket pengangkutan.

Hari ini pihak WeChat Malaysia telah merasmikan perkhidmatan WeChat Pay MY yang lebih memudahkan segala kerja pembayaran tanpa tunai (RM) dan pemindahan wang. Berikutan perasmian ini juga tawaran duit poket bernilai RM3.88 ~ RM88.88 akan diberikan secara rawak bermula hari ini hingga 28 Ogos 2018, hanya perlu mengimbas kod QR sahaja. Di samping itu, RM2 baucer tunai untuk tambah nilai akaun prabayar turut disertakan.

Tambah nilai akaun prabayar: Altel, Celcom, Digi, Maxis, Friendi, Merchantrade, Tune Talk, U Mobile dan XOX.

Langkah 1: Buka aplikasi WeChat, klik “+” di sebelah kanan atas skrin, pilih “Scan QR Code”.

Langkah 2: Imbas kod dan klik “Open” untuk mendapatkan duit poket anda.

Langkah 3: Selepas menebus duit poket, balik ke halaman pertama, klik “Claim Now” di bawah untuk mendapatkan RM2 baucer tunai bagi tambah nilai akaun prabayar.


Acer Tawarkan Diskaun RM300 Untuk Acer Swift 3 Sempena Sambutan Hari Krismas

Sempena musim perayaan Krismas, Acer Malaysia hari ini telah mengumumkan tawaran diskaun RM300 untuk Acer Swift 3 varian Intel® UHD Graphics 620 dan NVDIA GeForce MX250 yang masing-masingnya berharga RM2,399 (harga asal RM2,699) dan RM2,699 (harga asal RM2,999).

Bukan sahaja ada tawaran diskaun, Acer Swift 3 juga menerima sedikit penambahbaikan di mana kini ia tersedia dalam storan 512GB SSD dan siap dipasang dengan Microsoft Office Home & Student 2019 bernilai RM529.

Acer Swift 3 tersedia dalam pilihan warna Sparkly Silver dan boleh dibeli melalui laman rasmi Acer dan penjual sah terpilih di seluruh negara.


Ini Ke Reka Bentuk Sebenar Samsung Galaxy Note10 Lite?

Siri Samsung Galaxy S10 Lite dan Note10 Lite dikhabarkan akan diperkenalkan dalam CES 2020 nanti, walaupun banyak ketirisan mengenai kedua-dua model ini namun masih tidak dikenalpasti lagi kebenarannya.

Terkini, gambar reka bentuk sebenar Note10 Lite telah tertiris oleh TchTalkTV melalui Twitter. Menerusi perkongsian gambar tersebut, Galaxy Note10 Lite mempunyai kamera utama berbentuk segi empat di sebelah kiri atas panel belakang. Manakala bahagian depan pula menggunakan skrin bertakuk kecil, yang mana terletak sebuah kamera swafoto.

Buat masa kini masih tidak ada sebarang pengesahan dari pihak Samsung, kita nantikan sahaja acara pelancaran nanti.

Live images of the Samsung Galaxy Note 10 Lite pic.twitter.com/GVU2uHblZF

— TechTalkTV (@Mr_TechTalkTV) December 31, 2019


Perjalanan Inovasi Telefon Pintar Samsung

Jenama telefon pintar terkemuka, Samsung pastinya berbangga dengan pencapaian yang digapai oleh mereka. Revolusi dalam penghasilan peranti oleh mereka dapat dilihat sejak dari dahulu hingga kini. Bagi meraikan ulang tahun kesepuluh siri flagship Samsung, kita akan menelusuri perjalanan Samsung.

Sejak dahulu lagi, Samsung membayangkan agar setiap elemen pada telefon bimbit akan mempunyai pelbagai fungsi.

Dengan penghasilan telefon TV pada tahun 1999 telah membawakan hiburan terus kepada anda sementara Samsung B600 yang dilengkapi dengan 10MP kamera telah membawa fotografi berkualiti tinggi dan telefon bimbit bersama.

Pada tahun itu juga, Samsung telah membangunkan ‘watch phone’ bagi mempertingkatkan produktiviti ketika di luar.

Memperbaiki pengalaman pengguna juga merupakan antara asas inovasi oleh Samsung. Pada tahun 2002, Samsung telah memperkenalkan paparan aktif matriks LCD yang sekaligus mendorong inovasi telefon pintar dalam teknologi paparan mudah alih yang sinonim dengan siri Galaxy.

Samsung telah berkolaborasi bersama Android untuk melangkaui batasan dalam teknologi telefon bimbit yang sekaligus memperlihatkan kelahiran siri Galaxy.

Pada tahun 2010, Samsung telah melancarkan peranti pertama siri Galaxy S. Dihadirkan dengan teknologi terkini termasuklah GPU yang berkuasa, 4 inci paparan Super AMOLED dan kamera 5MP, Galaxy S telah memberikan pengalaman yang menarik dan memudahkan kerja seharian. Rentetan dari itu, Galaxy SII dan Galaxy SIII telah mempamerkan prestasi yang lebih memberangsangkan.

Siri Galaxy sentiasa melangkaui sempadan dengan memperbaiki dan memperkembangkan pengalaman telefon pintar pada setiap peranti baharu. Bucu paparan yang melengkung pada skrin telefon pintar dizahirkan buat kali pertama yang sekaligus menghasilkan paparan yang lebih luas.

Pada tahun 2011 pula, Galaxy Note telah mencapai 1 kategori baharu iaitu paparan skrin yang lebih besar dan kemunculan S Pen.

Sememangnya Samsung telah memacu ke hadapan dan menjadi pendahulu dalam transformasi lanskap telefon bimbit.

Ketika Persidangan Pemaju Samsung 2018, Samsung memperkenalkan paparan Infinity Flex yang menandakan era baharu telefon pintar boleh lipat. Ia juga memperkenalkan antara muka baharu yang memberikan kepada pengguna pengalaman dan cara yang natural menggunakan telefon mereka.

Samsung juga ketika ini sedang giat untuk melebarkan sayapnya dalam rangkaian 5G yang mana mereka mempunya patern 5G yang lebih banyak berbanding syarikat lain. Samsung juga merupakan syarikat pertama yang menerima kelulusan FCC bagi Peralatan rangkaian 5G.

Baca juga:


ASUS ZenFone Live (L1) Berharga Dibawah RM400 Akan Mula Dijual Di Malaysia Tidak Lama Lagi

Selepas pengenalan ASUS ZenFone Max Pro (M1) bulan lalu, ASUS Malaysia kini dikhabarkan akan melancarkan ZenFone Live (L1) untuk pengguna tempatan. Melalui gedung telefon terkemuka, DirectD, telefon pintar ini akan dijual pada harga dibawah RM400 sekaligus meletakkan ia sebagai peranti kelas permulaan.

ZenFone Live (L1) hadir dengan paparan 5.5-inci IPS Full View 18:9 HD yang mana nisbah skrin-ke-kerangka mencapai 82 peratus. Ia dikuasakan cip empat-teras Qualcomm Snapdragon 425 dengan memori sehingga 2GB serta storan 16GB.

Jabatan kamera yang ringkas menerima sensor sehingga 13 Megapiksel f/2.0 bersama bantuan PDAF dan LED flash. Lain pula pada kamera depan, ia dipadankan sensor swafoto 5 Megapiksel f/2.4 dengan ciri PixelMaster salah satunya mod Beauty dan 8 jenis penapis (filter).

Bateri yang dibekalkan untuk telefon pintar ini ialah sebesar 3,000mAh dengan sambungan jenis microSD. Ciri lain yang dibawakan ialah sokongan slot untuk tiga kad SIM dan memori. Sistem operasi yang menjana peranti ini menggunakan Android Oreo dan antaramuka ZenUI 5 turut menawarkan ciri nyahkunci peranti melalui imbasan wajah.

ASUS ZenFone Live (L1) didatangkan dengan pilihan warna seperti Midnight Black, Space Blue, Shimmer Gold, dan Rose Pink. Telefon pintar ini akan mula dijual tidak lama lagi, dan maklumat lanjut kami akan khabarkan kepada anda sebaik ia rasmi kelak.


HONOR 50 Bakal Hadir Dengan MediaTek Dimensity 1200??

Kehangatan mengenai HONOR 50 semakin dirasai dan terbaharu terdapat satu lagi maklumat yang terdedah mengenai peranti ini apabila dikhabarkan bakal hadir dengan pemproses MediaTek Dimensity 1200.

NAmun tiada lagi maklumat mengenai HONOR 50 Pro namun menurut desas-desus ia mungkin hadir dengan pemproses Snapdragon.

Tiada sebarang pengumuman rasmi dari HONOR mengenai spesifkasi peranti ini. Jadi, sama-sama kita nantikan!!!


Get Ready! Penawaran ASUS ROG Phone II Versi Pasaran Malaysia Bakal Tampil Dengan Spesifikasi Lebih Berkuasa!

Fuhhh! Fuhhh! Fuhhh! Dunia telefon pintar kini semakin panas nampaknya. Makin hari semakin banyak dibanjiri dengan penawaran peranti-peranti luar biasa yang terbaik dalam kelas masing-masing.

Buat die hard fan ASUS ROG Phone, ASUS hari ini berkongsi satu lagi kejutan buat korang! ASUS berkongsi penawaran ASUS ROG Phone II untuk versi Malaysia – dilihat bakal tampil dengan spesifikasi lebih berkuasa berbanding edisi Tencent di pasaran China. Tak percaya? Kalau tak percaya, boleh check sendiri jadual di bawah ini :

Pun begitu, buat masa ini ASUS masih berteka-teki mengenai tarikh pelancaran dan ketersediaan peranti ini untuk pasaram tempatan. Sama-sama kita tungggu dan kekal bersama eRing untuk lebih info terkini!


OPPO F9 Pro Tertiris! Sokongan VOOC Lebih Pantas!

Baru sahaja dilaporkan bahawa OPPO F9 akan dilancarkan di pasaran tempatan pada bulan Ogos nanti, terkini tertiris pula reka bentuk OPPO F9 Pro yang lebih jelas memperlihatkan rekaan skrin jenis titisan air.

Selain itu, panel belakang dengan kehadiran dwi kamera bersama LED flash turut disediakan. Gambar acah yang didedahkan lebih memfokus pada sokongan pengecasan pantas VOOC, di mana slogan “5-minute charge, 2-hour talk” jelas membuktikan kepantasan teknologi VOOC yang dibanggakan selama ini.

Spesifikasi lain masih menjadi misteri lagi, namun apa yang pasti ia akan didedahkan secara berperingkat pada masa terdekat.


Streaming Video Tanpa Had Melalui ‘Video-Onz’

U Mobile Sdn. Bhd. hari ini hadir dengan satu produk menarik iaitu ‘Video-Onz’, khas untuk pengguna tegar kandungan multimedia dalam talian. Kini, anda boleh streaming tanpa had secara PERCUMA 24 jam sehari. Ia pastinya memberi kelegaan buat pengguna prabayar dan pascabayar dari terus memantau penggunaan data untuk menikmati kandungan multimedia.

Video-Onz boleh dinikmati oleh pelanggan U Mobile untuk menonton 11 daripada rakan penyedia kandungan video yang terdiri daripada YouTube, HyppTV Everywhere, Viu, iflix, Youku, Tudou, Astro on the go, tonton, ErosNow, Herotalkies, ONFM serta Pocketimes tanpa sebarang kos data. Pelbagai pilihan hiburan tersedia untuk anda di dalam pelbagai bahasa termasuk Bahasa Melayu, Inggeris, Korea, Mandarin, Tamil, Hindi dan juga Bengali.

Tambah menarik, sempena dengan pelancaran Video-Onz, HyppTV dan Viu menawarkan akses premium secara percuma selama dua bulan kepada pelangan U Mobile. Video-Onz akan ditawarkan kepada pelanggan pelan P70, i90 dan i130. Mereka akan menerima khidmat streaming tanpa had, tanpa menggunakan kuota data mereka.

Untuk pelan pascabayar lain, turut menerima bonus data Video-Ons, sama seperti kuota data bulanan yang telah dilanggan. Pelanggan prabayar juga tidak ketinggalan menerima tempias Video-Onz, di mana akan menerima bonus sekali ganda daripada kuota yang dibeli. Sebagai contoh, pelanggan UMI 30 yang melanggan 1.5GB data, akan menerima 1.5GB data khas untuk Video-Onz. Walau bagaimanapun, Video-Onz menghadkan kelajuan streaming hanya 1.5Mbps.


Perkhidmatan iTunes Bakal Ditamatkan?!

iTunes yang telah lama digunakan oleh semua pengguna Apple dan juga merupakan salah satu aplikasi yang sangat penting dalam peranti Apple, namun kini dikhabarkan Apple bakal menamatkan perkhidmatan ini pada acara WWDC Apple 2019.

Hari ini Facebook dan Instagram iTunes jelas nampak tiada sebarang post dalam laman sosial rasmi mereka, dan menurut Bloomberg News, Apple akan melancarkan 3 aplikasi baharu dalam menguruskan muzik, TV dan aplikasi Podcast.

Adakah penghentian perkhidmatan ini akan membawa suatu penggantian yang lebih mesra dan berguna kepada produk Apple, kita nantikan kemas kini dari Apple dalam acara tahunan ini ya.

[ SUMBER ]


Pesan Makanan Terus Dari Google Maps

Kadang-kadang bila editor balik dari kerja ada la rasa malas sangat nak keluar balik cari makanan, rasa nak baring je atas katik tak nak gerak. Kalau korang pun rasa yang sama, lepas ni korang bukak je aplikasi Google Maps sebab dari aplikasi tu korang dah boleh terus pesan makanan.

Bila dah lancarkan aplikasi tu korang boleh cari mana-mana restoran terdekat, dan dengan kemas kini terbaru 4.24.0 (iOS) ada satu fungsi terbaru, “Place an Order” jika restoran tersebut menawarkan servis penghantaran ke rumah. So bolehlah korang lepak-lepak atas katil sambil menunggu makanan sampai.

Setakat ini fungsi ini hanya ditawarkan kepada aplikasi Google Maps untuk peranti iOS. Pengguna peranti Android pula perlu menunggu sedikit masa lagi untuk mendapatkan fungsi ini.


Temui Syafiq Kyle, Khai Bahar Di Roadshow OPPO F9 pada 30 Ogos Ini!

OPPO Malaysia mengajak rakyat Malaysia untuk bersama-sama menyertai pameran pertama OPPO F9 yang bakal bertempat di Sunway Pyramid Mall, Selangor pada 30 Ogos Ini (KHAMIS)!

Lebih menarik, roadshow ini akan menampilkan dua orang selebriti pujaan ramai iaitu pelakon sensasi, Syafiq Kyle dan penyanyi muda yang kian meningkat naik, Khai Bahar muncul untuk menunjukkan ciri-ciri utama yang ada pada F9.

Bukan itu sahaja, malah 15 pengunjung pertama bertuah yang membeli F9 semasa
roadshow itu berlangsung juga akan berpeluang beramah mesra dan berinteraksi dengan kedua-dua artis berkenaan.

Haa..Teruja tak? Jangan lepaskan peluang! Jemput datang beramai-ramai Ke Roadshow OPPO F9 untuk menunjukkan sokongan anda jika anda seorang O-Fan!

Baca Juga :

Dapatkan OPPO F9 Serendah RM58.29 Sebulan Dari Senheng Dan senQ


Xiaomi Mi Watch Rasmi – Jam Pintar Serba Serbi Lengkap & Bateri Lebih Besar!

Seiring pelancaran Xiaomi Mi CC9 Pro, Xiaomi turut muncul dengan jam pintar petama keluaran mereka iaitu Xiaomi Mi Watch. Jam pintar ini membawakan sejumlah ciri dan fungsi menarik yang pastinya membuatkan ramai teruja dan tergoda.

Xiaomi Mi Watch membawakan paparan skrin sentuh persegi berukuran 1.78″ AMOLED dengan kepadatan 326ppi. Bahagian belakang jam ini diperbuat daripada seramik, manakala badan pula diperbuat daripada aloi aluminium dengan kemasa matte. Pada sebelah kanan jam terdapat dua butang fizikal dan mikrofon. Bahagian bawah pula terdapat dok pengecasan dan monitor denyutan jantung.

Beralih pada kemasan tali, ia diperbuat daripada getah fluoro yang mesra kulit. Tersedia dalam pelbagai jenis warna termasuk biru, putih, hitam dan silver. Enjin dalaman jam pintar ini adalah cipset Snapdragon Wear 3100 4G chipset yang menampilkan empat teras Cortex A7 (1.2GHz).

Melengkapinya, bateri sebesar 570mAh dengan keupayaan bertahan sehingga 36 jam atau sehingga dua hari dengan pengecasan tunggal. Ciri menarik lain termasuk NFC , Bluetooth 4.2, Wi-Fi (n), GPS, dan speaker yang mengagumkan. Lebih mengejutkan, Xiaomi menggunakan platform WearOS Google untuk smartwatch ini dan ditawarkan di pasaran China pada harga seperti berikut : CNY 1,299 (kira-kira RM768).


Meizu Bakal Perkenal Produk Baru Pada 14 Februari 2019 – Adakah Berkemungkinan Meizu Note 9?

Keadaan di media sosial menjadi sedikit ‘hangat’ apabila Meizu mengeluarkan poster acah berkaitan acara pelancaran produk baru pada 14 Februari ini. Jika diamati dengan teliti, poster itu dilihat hadir dengan imej berbentuk telefon pintar bersama corak bernombor “3”.

Meskipun Meizu tidak mendedahkan secara spesifik model yang bakal dilancarkan, namun ramai mula membuat spekulasi bahawa syarikat tersebut berkemungkinan ‘melepaskan’ Meizu Note 9 selepas banyak kebocoran mengenainya muncul sejak kebelakang ini.

Pun begitu, maklumat tertiris hanyalah ‘rumors’ semata-mata. Untuk maklumat lanjut, sama-sama kita tunggu majlis pelancaran kelak dan lihat apakah kejutan dibawa oleh Meizu. Kekal bersama eRing untuk info terkini!

[SUMBER, SUMBER 1]

______________________________________________________________________

Artikel Berkaitan:


Akhirnya!! Peranti Nokia 7 Plus Bakal Terima Kemas Kini Android Pie Secara Berperingkat!

Sebelum ini, HMD Global telah berjanji untuk menawarkan kemas kini Android terbaru iaitu Android 9 Pie untuk Nokia 7 Plus pada bulan September 2018. Namun disebabkan oleh beberapa isu, kemas kini itu terpaksa ditunda. Perkara ini telah diumumkan sendiri oleh Juho Sarvikas selaku Ketua Pegawai Produk di HMD Global, melalui akaun Twitter miliknya.

#Android Pie 🥧for #Nokia 7 plus met with a couple of tricky platform specific certification bugs. We've got them now and are running final round of tests for quality assurance. Apologies for the delay. Like you know from Beta Labs, stability is there #nokiamobile

— Juho Sarvikas (@sarvikas) September 26, 2018

Akhirnya penantian pemilik Nokia 7 Plus untuk menerima kemas kini Android 9 Pie telah terjawab apabila Nokia Mobile telah mengumumkan ketersediaan kemas kini tersebut yang akan diberikan secara berperingkat.

Kemas kini Android 9 Pie untuk Nokia 7 Plus turut menyokong aplikasi kamera versi 9.0 yang diperbaharui dengan antaramuka baharu, serta diintegrasikan dengan Google Lens. Hadir dalam versi 3.22C, kemas kini ini memiliki saiz fail yang agak besar iaitu mencecah sehingga 1471.3MB. Ada yang sudah dah dapat ke kemas kini Android Pie ini?


FINAL FANTASY Awakening Berkolaberasi Dengan honor 8 Pro?

Telefon pintar e-jenama nombor satu dunia, honor mengumumkan bahawa FINAL FANTASY Aweking kini dicadangkan pada peranti honor 8 Pro. Kerjasama dengan pemaju permainan MMOARPG dari Jepun ini dilakukan atas permintaan yang tinggi dalam e-Sukan Malaysia.

Permainan ini juga telah diselia sepenuhnya oleh SQUARE ENIX malah honor 8 Pro yang dilengkapi perkakasan berprestasi tinggi mampu memainkan permainan ini tanpa sebarang isu.

Melalui cip pemproses yang laju serta cip grafik yang baik, pengguna tidak akan merasa tersekat-sekat malah bermain juga lebih mengasyikkan. Bagi meraikan kerjasama ini, 500 pertama honor 8 Pro akan menerima kad hadiah bernilai RM138. Sementara, kad hadiah bernilai RM48 akan diberikan kepada mereka yang membeli mana-mana produk atau peranti honor yang lain.

Bagi anda yang sudah memuat turun permainan ini di mana-mana peranti, FINAL FANTASY Awakening juga memberikan ganjaran istimewa yang boleh ditebus di dalam permainan dengan memasukkan kod : NDXBNGNV. Jika tidak, muat turun adalah percuma di Play Store dan App Store.

Honor 8 Pro boleh didapati dengan kemasan warna hitam dan biru di Vmall, honor Experience Stores atau Display Zones pada harga RM1,999.

Reviu Eksklusif: Honor 8 Pro, Pilihan Berbaloi Untuk Bajet Di Bawah RM2000!


Couple Calc

Aplikasi Couple Calc adalah cara terbaik untuk mengawal pembelanjaan bulanan anda dan pasangan. Selain boleh mengasingkan perbelajaan yang dilakukan pada setiap bulan, aplikasi ini juga secara automatik akan memberitahu berapa jumlah gaji anda dan pasangan yang tinggal di dalam bentuk tunai setelah menolak semua perbelanjaan.

Sepertimana aplikasi kewangan yang lain, Couple Calc juga telah diasingkan kepada beberapa kategori untuk kemudahan seperti makanan/minuman, kesihatan, pakaian, bil, hiburan dan beberapa lagi. Ia juga akan memaparkan jumlah yang perlu dibayar menggunakan graf supaya anda tidak terlepas membayar ke semua bil pada setiap bulan.

Muat Turun

iOS


Akhirnya, Moto Z Masuk Pasaran Malaysia Minggu Hadapan

Rasanya macam dah lama semenjak siri Moto Z diumumkan, pasaran Malaysia ternanti-nantikan peranti ini dan akhirnya kita sudah mendapat tarikh pelancarannya yang akan berlangsung pada 31 Oktober ini.

Moto Z dilengkapi skrin 5.5 inci QHD AMOLED dan dikuasakan pemproses Qualcomm Snapdragon 820 dengan sokongan 4GB RAM dan 64GB ROM. Spesifikasi yang hebat ini juga disertakan sekali konsep modular yang unik di mana terdapat pelbagai aksesori pihak ketiga dibangunkan khas bagi Moto Z, antaranya adalah Hasselblad True Zoom, JBL SoundBoost dan banyak lagi.

Moto Z hadir bersama variasi Moto Z Force dan Moto Z Play, namun masih belum dapat dipastikan sama ada variasi ini akan dilancarkan sekali pada minggu hadapan. Nantikan perkembangan pelancaran ini dari kami 31 Oktober nanti.


Peranti Xiaomi Mula Menerima Kemaskini MIUI8 Bermula 16 Ogos 2016

Hari ini, Xiaomi dengan rasminya mengumumkan OS MIUI8 untuk peranti Xiaomi pada peringkat global. Sebelum ini, mereka telah memperkenalkan MIUI8, tetapi untuk pasaran China sahaja.

Xiaomi akan memulakan ujian beta terbuka untuk MIUI8 pada 11 Julai 2016, dan menawarkannya dalam bentuk stabil kepada semua pengguna Xiaomi bermula 16 Ogos 2016.

Di antara peranti yang bakal menerima kemas kini MIUI8 adalah Mi 2/2S, Mi 3, Mi 4, Mi 4i, Mi 5, Mi Note, Mi Max 32GB, Redmi 1S, Redmi 2, Redmi 2 Prime, Redmi Note 3G, Redmi Note 4G, Redmi Note Prime, Redmi Note 2, Redmi Note 3 Qualcomm.

MIUI8 menawarkan penambahbaikkan pada rekaan serta membawakan beberapa ciri-ciri baru yang tampil lebih berwarna warni, penuh animasi dan terdapat juga font baru hasil kerja tangan Xiaomi sendiri, Mi Lanting.


Cabaran Samsung #EraofLIVE Di Tik Tok – Peluang Tunjuk Bakat Dalam MV “Milikmu” Bersama Artis Terkenal

Mulai 17 April hingga 15 Mei 2019, anda yang berbakat dan cukup kreativiti boleh menyertai cabaran #EraofLIVE yang dianjurkan oleh Samsung Malaysia di Tik Tok. Tunjukkan bakat anda dalam MV “Milikmu” bersama artist tempatan Nabila Razali, Haqiem Rusli dan Ismail Izzani!

Di samping itu, trak kampus #EraofLIVE akan membuat jelajah ke kampus tempatan bersama artist tempatan. Anda boleh sertai cabaran ini bersama mereka di lokasi tertentu, selain boleh dapat juga hadiah istimewa bagi setiap rakaman video cabaran ini.

Tambahan lagi, anda juga boleh menikmati barangan eksklusif BlackPink bagi setiap pembelian Galaxy A10, A20, A30 atau A50 di kampus yang disenaraikan seperti berikut:


HUAWEI Atasi Samsung Dalam Penghasilan Peranti Pintar Terbesar Di Dunia!!

Ada sesuatu yang menarik telah berlaku apabila menurut Counterpoint research melaporkan bahawa HUAWEI kini telah melangkaui Samsung sebagai pengeluar telefon pintar terbesar di dunia.

Hal ini berlaku mungkin disebabkan oleh Samsung memperlahankan pengeluarannya akibat daripada COVID-19 yang mana antara kekuata Samsung adalah di negara India, Amerikan, amerika Latin dan Eropah yang jelas terjejas dengan cirus ini.

Manakala bagi HUAWEI pula, pasaran China dilihat kembali pulih dan disebabkan itu mereka dapat mempergiatkan kembali penghasilan peranti mereka.


Pra Tempahan Siri OPPO Reno4 Boleh Dilakukan Bermula Dari 3 Hingga 7 Ogos – Nikmati Hadiah Percuma Bernilai Sehingga RM498!!

Ada sesuatu yang menarik, bermula 3 hingga 7 Ogos, anda boleh melakukan pratempahan bagi peranti OPPO Reno4 Pro dan menerima hadiah bernilai sehingga RM398 dan termasuklah baucar KLOOK bernilai RM100. Bagi mereka yang menontok video pelancaran dan mengimbas QR Cod ketika pelancaran boleh mendapat rebat sebanyak Rm100.

Anda boleh menerima hadiah antaranya OPPO Enco W31 (RM259) dan 1 tahun jaminan perlindungan skrin (RM139).  Anda juga akan menerima jaminan lanjutan selama 1 tahun.

Ahli My OPPO App pula bakal membawa hadiah berupa baucar KLOOK bernilai RM100 terhad kenada 2000 pelanggan pertama. 3 ahli bertuah akan berpeluang memenangi hadiah utama bernilai 3 hari 2 malam di Pulau Taaras dan Spa Resort dengan ATR Flight Experience. 10 lagi pemenang bertuah akan menikmati penginaman 1 malam di Hotel Stay bagi 2 orangdan tiket masuk ke Sunway Lagoon Theme Park.

OPPO aakan memberi baucar diskaun ketika majlis pelancaran yang berlansung secara atas talian.Pengguna akan mendapat RM100 baucar bagi Reno4 Pro dan RM50 bagi Reno4.

Bukan itu sahaja, peraduan Siri Reno4 ” Just One Lah bermula dari 31 Julai sehingga 2 Ogos di Shopee dan Lazada. Dengan hanya RM1 berpeluang memenangi Reno4 atau Reno4 Pro. Pemenang akan diumumkan ketika Live Stream pelancaran pada 3 Ogos ini.

Jangan lepaskan peluang!!!


Permintaan Huawei Nova 2i Masih Tinggi

Huawei jenama telefon pintar kedua terbesar di Malaysia meraikan kehadiran Huawei nova 2i Edisi Terhad Aurora Blue pada Festival Double 11 yang lepas. Ketibaan telefon edisi terhad ini telah disambut dengan baik sekali oleh peminat peranti Huawei di Malaysia.

Dalam ketibaannya pada 13 Oktober 2017, Huawei nova 2i berwarna Graphite Black telah habis dijual pada hari pertama jualannya. Sehingga kini permintaan masih tinggi oleh kerana harga yang ditawarkan adalah berbaloi untuk dimiliki.

Kedai utama Huawei di Pavilion Elite, Kuala Lumpur kini menjadi zon pengalaman yang berbeza di mana orang ramai kini boleh mendapat memegang dan merasai kehebatan peranti Huaweo nova 2i di samping peranti pintar HUAWEI yang lain. Pelbagai stesen disediakan kepada mereka yang hadir untuk mempelajari teknologi baru.

Huawei Pavilion Elite menawarkan demonstrasi produk, pameran permainan yang dipertingkatkan, fotografi, kesihatan, kanak-kanak dan pengalaman berkaitan dengan muzik.

Huawei nova 2i yang telah dilancarkan dijual dengan tanda harga RM1,298 dalam pilihan warna hitam dan edisi terhad, biru aurora.


Formlabs Lancar Fuse 1 di APAC, Perluas Secara Drastik Akses kepada Pencetakan 3D Sedia-Pengeluaran

SINGAPURA, 1 Jun 2021 /PRNewswire/ — Formlabs, sebuah syarikat pencetakan 3D yang terkemuka, hari ini mengumumkan bahawa pencetak 3D pensinteran laser selektif (SLS) industri meja atas yang pertama di dunia, Fuse 1, akan mula dihantar ke wilayah-wilayah terpilih di seluruh APAC pada bulan ini. Fuse 1 akan membolehkan jurutera, pereka dan pengeluar pada semua peringkat untuk memikirkan semula pembangunan produk, pembuatan hibrid dan pengeluaran penggunaan akhir. Di samping itu, syarikat ini melancarkan Fuse Sift, sistem pasca-pemprosesan untuk Fuse 1 berserta Nylon 12 dan juga serbuk Nylon 11 yang diumumkan baru-baru ini.

Gelombang baharu pembuatan dan pemprototaipan bebas bermula sekarang dengan Fuse 1. Membawakan pencetakan 3D nilon sedia-pengeluaran ke atas meja atas anda dengan platform pensinteran laser selektif (SLS) yang mampu milik dan kompak.

Sementara Nylon 12 Powder Formlabs ialah bahan serba guna yang memberi ketepatan butiran dan dimensi yang tinggi, Nylon 11 Powder amat sesuai apabila ketahanan dan prestasi memainkan peranan yang penting. Kemuluran, kekuatan dan kefleksibelan Nylon 11 Powder sesuai dengan bahagian penggunaan akhir yang harus berupaya untuk menanggung impak dan mengendalikan masalah haus dan lusuh dari masa ke masa. Serbuk Nylon 11 dan Nylon 12 merupakan dua daripada banyak bahan yang dirancang untuk dilancarkan oleh Formlabs untuk Fuse 1, mengesahkan lagi kedudukan syarikat sebagai penyelesaian lengkap untuk pencetakan 3D penggunaan akhir dengan memperluas keserbabolehan bahan berasaskan serbuk.

Teknologi SLS telah lama dipercayai oleh jurutera dan pengeluar besar atas keupayaannya mencetak prototaip fungsian yang kuat dan bahagian penggunaan akhir, namun kosnya yang tinggi dan aliran kerja yang rumit menyebabkan dahulunya ia mempunyai akses terhad untuk syarikat-syarikat besar. Fuse 1 dan Fuse Sift meningkatkan kelebihan unik yang ditawarkan oleh SLS sekali gus menjadikannya boleh dicapai oleh syarikat-syarikat daripada semua saiz dan jenis melalui ciri kemampuan dan kemudahan penggunaannya yang belum pernah terjadi sebelum ini.

“Form 1 menakrifkan semula pencetakan stereolitografi (SLA) untuk industri pembuatan aditif 10 tahun yang lalu dan kini, Fuse 1 membawa standard keandalan dan kebolehcapaian sama yang diharapkan oleh pelanggan Formlabs daripada pencetakan 3D industri,” kata Max Lobovsky, Ketua Pegawai Eksekutif dan pengasas bersama Formlabs. “Pencetakan 3D SLS tidak seharusnya semata-mata untuk mereka yang mempunyai belanjawan yang besar, ia harus boleh diakses agar semua syarikat, bermula daripada syarikat pemula hingga pengeluar besar, dapat memperoleh manfaat daripada kebebasan reka bentuk dan produktiviti tinggi yang disediakan oleh pencetakan 3D SLS.”

Fuse 1 akan membolehkan Formlabs mengembangkan saiz pasaran pencetakan 3D industri dengan ketara, membuka peluang pencetakan 3D yang benar-benar bersedia untuk pengeluaran untuk kumpulan pelanggan yang sama sekali baharu. Aliran kerja pencetakan SLS hujung-ke-hujung Formlabs yang lengkap menghapuskan tekaan dan cabaran dalam mencipta bahagian berfungsi yang mantap sambil meminimumkan kos, lalu membebaskan banyak organisasi daripada bergantung pada penyelesaian luar yang mahal dan perlahan.

“Dahulunya kami menggunakan aliran kerja pengacuan-suntikan bersumber luar untuk menghasilkan jari prostetik kepada pesakit muda dan berusia bagi membantu mereka memperbaiki pergerakan dan meningkatkan fungsi; namun proses ini berjalan dengan amat perlahan dan tidak membenarkan ciri pemperibadian yang diperlukan untuk setiap pesakit,” kata Matthew Mikosz, pengasas Partial Hand Solutions dan pengguna beta Fuse 1. “Fuse 1 memberi kebebasan reka bentuk yang kami perlukan untuk benar-benar menyesuaikan prostetik kami dan produktiviti serta daya pemprosesan tinggi yang diperlukan untuk menyiapkan penyelesaian ini dengan pantas untuk pesakit kami.”

Selepas tujuh tahun menjalani kerja-kerja pembangunan, Formlabs menunaikan janjinya untuk membawa teknologi yang hebat ini ke pasaran pada titik harga yang berpatutan tanpa menjejaskan kualiti. Jurutera, pereka produk dan pengeluar memilih pencetak SLS bagi tujuan kebebasan reka bentuk mereka, produktiviti dan daya pemprosesan tinggi serta kos yang rendah bagi setiap bahagian. Fuse 1 membolehkan pengguna mengawal seluruh proses pembangunan produk mereka, bermula dengan lelaran pada reka bentuk konsep pertamanya hinggalah mengeluarkan produk yang sedia digunakan dalam nilon yang bersedia untuk pengeluaran.

Ciri-ciri Fuse 1 termasuk:

Fuse 1 sedia untuk dipesan hari ini di China, Jepun, Korea, Singapura, Thailand dan Australia daripada jaringan penjual kami yang dibenarkan. Emel apac.sales@formlabs.com sekiranya anda ingin mengetahui lebih lanjut mengenai ketersediaan serantau.

Klik di sini untuk aset media dan di sini untuk video produk

Keywords:  Computer Hardware Computer/Electronics Consumer Electronics Computer Accessories Retail New products/services

Source: PRNEWSWIRE


Beli dan Dapat Hadiah PERCUMA Bagi Pembelian vivo NEX 3 & V17 Pro Di Roadshow Thundermatch, Plaza Lowyat

Bermula dari sekarang hingga 27 Oktober, vivo Malaysia telah bekerjasama dengan ThunderMatch (TMT) bagi menawarkan tawaran hebat di roadshow ThunderMatch Ulang Tahun Ke-22, yang bertempat di Plaza Lowyat, Kuala Lumpur.

Reviu Eksklusif Vivo V17 Pro : Si Enam “Mata” Yang Penuh Keajaiban – Eh Ye Ke Ni?!

Pelanggan boleh mencuba sendiri peranti baharu vivo NEX 3 atau V17 Pro semasa roadshow, bagi yang membeli di sana juga akan mendapat potongan diskaun sebanyak 5% apabila mereka “scan and pay” menggunakan kod QR Razer Pay.

Setiap pembelian peranti vivo juga boleh mendapat hadiah percuma dari vivo Malaysia dan TMT, antaranya:

vivo NEX 3 kini boleh didapati dalam warna yang unik iaitu Glowing Night pada harga RM3,899, manakala V17 Pro boleh didapati dalam warna Crystal White dan Knight Black, pada harga RM1,699.


Berharga RM599! realme 5i Kini Rasmi – Sokong 4 Kamera Utama + Bateri 5,000mAh

realme sekali lagi menggegarkan pasaran tempatan dengan kemunculan satu lagi ahli baru di bawah keluarga realme 5 iaitu realme 5i. Membawakan sejumlah penawaran menarik seperti empat kamera utama dan bateri sebesar 5,000mAh, realme 5i boleh dikatakan berupaya menjadi yang terbaik dalam kelasnya. Bukan itu sahaja, penawaran harga yang mampu milik juga menjadi sorotan utama pada realme 5i.

realme 5i membawakan paparan bersaiz 6.5″ HD+ (720 x 1600 piksel) dengan kepadatan piksel sebanyak 269ppi, panel utama menggunakan Corning Gorilla Glass 3 sebagai perlindung utama.

Terdapat sokongan pengimbas cap jari fizikal pada belakang peranti untuk tujuan keselamatan. Untuk dalaman, ia menggunakan cip pemproses Snapdragon 665 dan dipadukan dengan sokongan memori sebesar 4GB RAM + 64GB ROM. Menariknya lagi, ia juga menyokong slot kad microSD yang boleh dikembangkan sehingga 256GB.

Untuk persediaan kamera, realme 5i menyokong persediaan 4 kamera utama dengan gabungan lensa 12MP (Main) + 8MP (Ultra – Wide) + 2MP (Portrait) + 2MP (Ultra Macro) dan terdapat ketersediaan LED Flash.

Kamera selfie pula didatangkan dengan lensa sebesar 8MP (f/2.0). Kemera realme 5i diselitkan dengan sejumlah ciri fotografi yang menarik termasuk Slo-Mo, Nightscape 2.0, Potrait dan banyak lagi.

realme 5i didatang dengan dua pilihan warna menarik seperti Aqua Blue dan Forest Green. Bagi yang berminat, realme 5i ditawarkan pada harga RM599 dan ketersediaan adalah bermula 18 Januari 2020.

Bagi pelanggan yang suka membeli secara online, realme 5i juga boleh dibeli di Lazada pada 28 Januari 2020 bermula 12am. Pembelian realme 5i akan disertakan sekali kotak hadiah CNY.


Kenal Pasti Scam Ada Caranya!!!

Nombor telefon menjadi antara data peribadi paling berharga dalam dunia digital hari ini, dan ia sangat bahaya jika diperoleh oleh penjenayah yang menggunakannya sebagai penipuan scam. Sejak akhir-akhir ini, pelbagai kes melibatkan kerugian sehingga beratus ribu ringgit telah didedahkan akibat terjerat dengan penipuan scam.

Forum Pengguna Komunikasi dan Multimedia Malaysia (CFM) menggesa para pengguna agar lebih berwaspada apabila menerima panggilan yang mencurigakan, sentiasa peka mengenai teknik penipuan yang digunakan sindiket scam bagi mengelakkan diri daripada ditipu.

Anda perlu mengetahui bahawa tujuan utama sindiket adalah untuk mendapatkan butiran peribadi perbankan mereka, taktik yang digunakan ialah dengan meyakinkan mangsa bahawa mereka adalah wakil bank atau badan penguatkuasa undang-undang. Mereka akan menakut-nakutkan sehingga dapat mempengaruhi mangsa untuk memberikan butiran perbankan kepada mereka.

Melalui kaedah “Caller ID Spoofing”, sindiket penipuan scam boleh meniru nombor telefon pihak lain dan nombor tersebut akan tertera pada telefon mangsa yang dihubungi. Mereka akan menghubungi mangsa dan menyamar sebagai pegawai dan memaklumkan bahawa mangsa terlibat dengan kes jenayah, saman mahkamah, mempunyai jumlah tunggakan kad kredit atau mereka akan cuba mewujudkan situasi yang membuatkan mangsa panik sekaligus menjadikan mangsa percaya bahawa panggilan berkenaan adalah daripada pihak berkuasa atau agensi yang sah.

CFM menasihati pengguna agar sentiasa peka dengan teknik-teknik terkini yang digunakan oleh sindiket scam, juga amat penting bagi pengguna untuk memahami implikasi jika mendedahkan maklumat peribadi dengan sewenang-wenangnya kepada pihak yang diragui.

Jika mendapat panggilan yang mencurigakan, CFM menyarankan agar pengguna menghubungi sendiri institusi yang berkaitan atau terus pergi ke pejabat insitusi tersebut yang berdekatan untuk mendapatkan penjelasan lanjut mengenai perkara tersebut.

Selain itu, anda juga perlu mengambil beberapa langkah proaktif bagi melindungi data peribadi agar tidak terdedah dan menjadi sasaran sindiket penipuan, tanpa perlu menghentikan semua aktiviti dalam talian.


MGH Melantik Pengarah Pengurusan Serantau untuk Korea, Vietnam, Cambodia, dan Thailand

GURGAON, India dan SINGAPURA, 29 Oktober 2020 /PRNewswire/ — MGH Logistics, konglomerat pelbagai yang beribu pejabat di Singapura dengan kepentingan dalam Penjagaan Kesihatan, Fesyen, Pengurusan Rantaian Bekalan Automotif, Jumlah Pengurusan Kargo untuk LCCs, Perkongsian Perjalanan, E-Dagang dan Penghantaran Express Last Mile berbesar hati untuk mengumumkan pelantikan Pengarah Pengurusan Serantaunya (Korea, Vietnam, Cambodia, Thailand), Eom Cheolwon (Chris). Sebelum menyertai MGH, Chris mempunyai kerjaya yang cemerlang di Ceva Logistics, DB Schenker dan di CJ Korea dengan tanggungjawab bagi membangunkan, serta menguruskan perkhidmatan rantaian bekalan untuk Jenama Global Korea yang besar seperti Samsung, LG, dan Hyundai-Kia.

“Chris Eom membawa kepada MGH pengetahuan secara langsung dan kepakaran menguruskan Rantaian Bekalan Global bagi jenama Global Korea untuk lebih daripada tempoh 2 dekad. Kami berasa teruja untuk membina masa depan MGH Indo-Chine dan Korea dibawah kepimpinan Chris yang berkemampuan dan diuji”- kata, Anis Ahmed, Pengasas & Ketua Pegawai Eksekutif Kumpulan, bagi MGH dalam kenyataannya.

Menurut Chris Eom, “Saya telah terpersona dengan Kecemerlangan Rantaian Bekalan MGH yang menjangkau jenama Global seperti Inditex, C&A, Carrefour, Renault, PSA-Peugeot, dan kehadirannya yang kukuh di Asia Selatan.”

Pelantikan tersebut berkuat kuasa pada 1TH Oktober, 2020, dan Chris bertapak di MGH Indo-Chine, dan HQ wilayah Korea di Ho Chi Minh City, Vietnam.

Tentang MGH Logistics :

MGH Logistics ialah Konglomerat pelbagai yang banyak terdapat di Bangladesh dan beribu pejabat di Singapura dengan kehadirannya dalam 19 buah Pasaran yang wujud. Syarikat tersebut mempunyai kubu utama di Asia, Timur Tengah dan Africa, serta berkembang dengan pesat di Eropah. Ia merangkumi pelbagai perkhidmatan seperti –Pengurusan Rantaian Bekalan untuk jenama peruncit fesyen pantas yang utama, automotif, dan penjagaan kesihatan hingga kepada Jumlah Pengurusan Kargo untuk pembawa kos rendah, Perkongsian Perjalanan, Kurier Ekspres, Pengedar Sistem Agihan Global Sistem Penerbangan, runcit Makanan & Minuman, Perbankan Runcit & Komersial, Ladang Teh & Getah dll.

Hubungan Media: Dhananjai Kalradhananjai.kalra@mgh-logistics.com

Keywords: Air Freight Computer/Electronics Transportation Personnel announcements

Source: PRNEWSWIRE


Huawei Lancar Balong 5000 Cip Set Pelbagai Mod Dan 5G CPE Pro, Sambungan Tanpa Wayar Terpantas

Huawei secara rasmi telah melancarkan cip set pelbagai mod 5G, Balong 5000 dan peranti 5G komersial pertama yang dikuasakan oleh Balong 5000 iaitu Huawei 5G CPE Pro. Bersama-sama dengan 2 produk baharu ini akan memberikan sambungan tanpa wayar terpantas bagi telefon, kediaman, pejabat dan di mana sahaja.

Balong 5000 menyokong pelbagai produk 5G sebagai tambahan kepada telefon pintar, termasuklah peranti jalur lebar kediaman, peranti yang dipasang pada kenderaan dan modul 5G. Ia turut menyokong 2G, 3G, 4G dan 5G dalam cip tunggal yang mana mampu mengurangkan latensi dan penggunaan tenaga ketika menukar data di antara mod.

Untuk makluman, Balong 5000 merupakan cip set petama yang tampil di penanda aras industri bagi kelajuan muat turun 5G. Pada Sub-6GHz, Balong 5000 boleh mencapai kepantasan muat turun sehingga 4.6Gbps. Pada mmWave spectrum, kepantasan muat turun cip set ini boleh mencapai sehingga 6.5 Gbps. Ia juga menyokong standalone (SA) dan non-standalone (NSA) rangkaian bagi 5G.

Dalam pada itu, Huawei 5G CPE Pro yang dikuasakan oleh Balong 5000 pastinya menyokong 4G dan 5G rangkaian tanpa wayar. Pada rangkaian 5G, klip video 1GB HD boleh dimuat turun hanya dalam 3 saat dan video 8K boleh distrim dengan lancar tanpa lag.

Dalam menyesuaikan dengan teknologi Wi-FI 6 terbaharu, Huawei 5G CPE Pro mempamerkan kepantasan sehingga 4.8 Gbps.

Baca juga:


OnePlus Bakal Beri Kejutan Pada 11 Mei?? – Adakah Ada Peranti Baharu?

Ada sesuatu perkara yang menarik mengenai OnePlus apabila mereka telah memuat naik satu poster yang tertulis Something is coming!

Poster ini telah dimuat naik menerusi akaun Facebook OnePlus ini hanya memaparkan gambar bulan penuh yang memberikan teka-teki kepada peminat.

Adakah mereka bakal memperkenalkan peranti baharu? Jadi, sama-sama kita nantikan pengumuman tersebut!!


Find Dining

Ingin mencari tempat makan yang bukan sahaja sedap untuk membawa keluarga tersayang menikmati makan malam istimewa, tetapi juga berharga murah? Aplikasi Find Dining patut anda muat turun sekarang! Selain boleh memilih harga makanan yang diinginkan, ia turut disediakan dengan navigasi yang boleh diakses secara offline. Malah setiap restoren yang dicadangkan juga mempunyai komen daripada orang awam yang pernah singgah ke restoran berkenaan. Ini sekali gus membolehkan anda membuat pilihan yang lebih tepat. Jika tidak tahu ingin makan apa di restoran yang dipilih, aplikasi ini akan mencadangkan beberapa hidangan istimewa buat anda sekeluarga.

Muat Turun

Android


Fuhh, Sony Ada Kamera 960fps. Jap, Samsung Mungkin Ada Kamera 1,000fps!

Berpeluh jugak la bila baca khabar angin ni. Hari tu Sony baru sahaja tunjuk model terbaru, Xperia XZ Premium yang ada kamera menyokong rakaman gerak perlahan sehingga 960fps. Berdasarkan video demo yang dapat kita lihat di YouTube, kualiti video gerak perlahan memang cun habis.

Sekarang muncul pulak khabar angin baharu bahawa spesifikasi kamera tersebut bakal ditandingi Samsung Galaxy S8. Memang sudah dijangkakan bahawa pasti Samsung akan melengkap dan menambah baik sistem kamera mereka pada model terbaru. Namun kami tidak menjangkakan mereka akan memberikan kemampuan rakaman pada kadar 1,000fps.

Bagi sesetengah pengguna, fungsi gerak perlahan ini mungkin satu gimik dan penarik jualan sahaja. Namun bagi mereka yang bekerja di dalam industri media kreatif, peranti seperti Sony Xperia XZ Premium dan Samsung Galaxy S8 pasti menghargai fungsi rakaman gerak perlahan dengan kualiti yang terbaik kerana telefon pintar kini berevolusi menjadi salah satu peranti alternatif untuk menghasilkan gambar dan video yang lebih baik.


Jom Sertai Awesome Pawsome & Menangi Peranti Dari Samsung Bernilai Sehingga RM999!!!!

Tiba masanya untuk menyediakan kamera anda dan mengambil gambar yang ‘Insta Worthy’ – kerana dari  1 – 28 November, Samsung Malaysia memanggil semua pencinta haiwan dan makanan untuk menyertai peraduan #GalaxyAwesome di Instagram dengan hanya berkongsi gambar kreatif haiwan kesayangan anda mahupun makanan menarik yang boleh buat orang lain terliur.

Semua yang anda perlu lakukan adalah seperti berikut:

Yep, ianya semudah itu. Dengan 2 tema berbeza setiap dua minggu – (1) #AwesomePawesome dan (2) #AwesomelyYummy, wow-kan kami dengan kreativiti anda dan berpeluang memenangi hadiah berikut:

Bermula dengan tema #AwesomePawesome, haiwan kesayangan kita sememangnya comel, suka bermain dan penuh dengan ekspresi – memahami satu atau dua ciri yang anda suka mengenai mereka akan membantu anda dalam merakam berbagai emosi dan perasaan yang dialaminya. Mungkin kehalusan bulunya, perincian tapak kakinya atau mungkin matanya yang bersinar purr-fect. Kesemua perincian ini akan memberikan kegembiraan dan membolehkan anda bercerita lebih baik malalui fotografi.